Svečano inaugurisana druga generacija mladih ambasadora – Astronomsko udruženje "Eureka" – Kruševac\nZavršna svečanost projekta “Astronomski Eureka kutak”\nZavršna svečanost projekat “Astronomski Eureka kutak”\nSvečano inaugurisana druga generacija mladih ambasadora\nU Mozaik sali skupštine grada Kruševca je 3. novembra 2016. godine inaugurisana druga generacija Mladih ambasadora. Ovu generaciju čine 53 mlada ambasadora koja će u narednih godinu dana aktivno raditi na promociji kulturnih, obrazovnih, sportskih i preduzetničkih aktivnosti u gradu. Pored tih aktivnosti za mlade ambasadore biće organizovane neformalne edukacije na teme javnog nastupa, govorništva, razvoja prezentacionih veština i pisanja projekata. Uspešan rad novoj generaciji mladhi ambasadora poželeo je predsednik udruženja Branko Krsmanović i pomoćnik gradonačelnika za omladinu i sport Predrag Milenković.\nU ime Ambasadora osnovnih škola, značku je primila Milica Milanović, učenica škole “Branko Radičević”, a uručio je direktor Narodnog muzeja Goran Vasić. Predsednik Astronomskog udruženja Zoran Tomić darivao je značkom učenika Gimnazije Luku Palalića, a Aleksandar Marinković, predstavljao je ambasadore, predstavnike studentske populacije, kome je značku poklonio predsednik Regionalne privredne komore Predrag Vukićević.\nOvogodišnji dobitnik Počasne značke je šef kabineta Gradonačelnika Kruševca, Snežana Drašković. U umetničkom programu učestvovao je hor Muzičke škole i etno grupa “Lazarice”.\nOve godine AU “Eureka” je partner organizacija UG “Mladi ambasadori” i radiće zajedno sa izabranim članovima na uspešnoj promociji grada i obuci njihovih mladih ekselencija. Fotografije sa događaja možete pogledati u albumu, kao i televizijske priloge u nastavku. O događaju pisali su i novine GRAD, BLIC i INFORMER.\nAstronomski kamp “Jastrebac 2020” – premeštanje na onlajn platformu\nLov na Mlečni put – Dolovo, Vojvodina\nArhiva Select Month July 2020 June 2020 May 2020 April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 December 2016 November 2016 October 2016 September 2016 August 2016 July 2016 May 2016 April 2016 March 2016 February 2016 January 2016 October 2015 September 2015 August 2015 July 2015 May 2015 March 2015 February 2015 January 2015 December 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 November 2012 October 2012 September 2012 August 2012 July 2012 June 2012 May 2012 April 2012 March 2012 February 2012 January 2012 December 2011 November 2011 October 2011 August 2011 July 2011 June 2011 May 2011 April 2011 March 2011 February 2011 January 2011 December 2010 November 2010 October 2010 September 2010 August 2010 July 2010 June 2010


Đilas u Smederevu - SDCafe.rs\nHome\tInfo\tĐilas u Smederevu\nDemokratska stranka će biti pobednik na parlamentarnim izborima i besmislica je da će osvojiti manje od pet odsto glasova birača, poručio je danas sa predizborne konvencije u Smederevu lider demokrata Dragan Đilas.\n"To je ona koja je nastala pre 24 godine na ideji borbe protiv jednoumlja i ona ne može biti zelena, već žuta", rekao je Đilas i uz osmeh dodao da su joj i predsednik i zamenik predsednika "žuti".\nGovorimo ono što mislimo\n"Ovde vlasnici privatnih firmi imaju i avione i kamione, a radnici plate od 20.000 dinara. U Nemačkoj to ne može, jer su tamo jaki sindikati. Demokratskoj stranci predstoji borba da pokažemo da ono što govorimo, zaista i mislimo, i zato smo i protiv zakona o radu koji je pripremljen, a mi smo predložili svoj", rekao je Đilas.\n"Pozvao je da glasaju za one koji rade, a ne za one koji obećavaju", rekao je Đilas.\nPajtić: Atmosfera velikog brata\nZamenik predsednika DS Bojan Pajtić naveo je da u Srbiji vlada atmosfera "velikog brata i neslobode" koje DS neće dozvoliti.\n"Ovi izbori su test memorije. Dovoljno je prisetiti se vlasti SNS u poslednje dve godine, ne mora i 90-ih. Slobodni demokratski izbori su preduslov demokratskog društva", rekao je Pajtić i dodao da je Stejt department saopštio da je u Srbiji ugrožena sloboda medija, da postoji autocenzura.\n"Srbija liči na film 'Trumanov šou' – budimo se sa Aleksandrom Vučićem, ručamo sa Aleksandrom Vučićem na televiziji i sa njim ležemo. Jedina pozitivna stvar u odnosu na film jeste što nam on pred spavanje priča bajke", rekao je Pajtić.\nŠutanovac: DS u misiji\n"Nikada nije bilo lakše, ali istovremeno i nikada teže za DS, jer moramo misionarski da radimo. Ako ne znate šta je istina, vi čitajte režimske tabloide, pa uradite obrnuto", poručio je Šutanovac.\nSkupu su se obratili i lokalni funkcioneri DS, kao i Radoslav Milojičić Kena, koji je kandidat za poslanika DS i predsednik Udruženih sindikata Srbije "Sloga" Željko Veselinović, koji se nalazi na listi DS.


Od januara penzije veće za 5,9 odsto - juGmedia\nMinistar finansija Siniša Mali izjavio je danas da je apsolutno moguće ostvariti stopu rasta BDP-a od šest odsto, što je predviđeno budžetom za 2021. godinu.\nMali je na sednici skupštinskog odbora za finansije rekao da se budžet za 2021. godinu oslanja na dva stuba, jedan je nastavak podizanja standarda građana i posvećenost programu Srbija 2025. koji predviđa ulaganja od 14 milijardi evra u infrastrukturu, kao i prosečnu platu od 900 evra i penziju pd 430 evra do kraja 2025. godine.\nMali je u načelnom pretresu Predloga zakona o budžetu Republike Srbije za 2021. godinu kazao da se od 1. januara 2021.godine očekuje povećanje penzija od 5,9 odsto kao i povećanje plata za zaposlene u zdravstvu od pet odsto, odnosno za ostale zaposlene u javnom sektoru od 3,5 odsto i još dodatnih 1,5 odsto u aprilu 2021. godine.\nTakođe, za vojnike od aprila dodatno povećanje od 10 odsto, kazao je Mali.\nOn je rekao da se 2021. godine povećava i minimalna zarada od 6,6 odsto.\n„Usmereni smo ka tome da građani u najmanjoj meri osete teret ekonomske krize i važno nam je da nivo domaće tražnje ostavimo ili podignemo da bismo obezbedili privredne aktivnosti”, rekao je Mali, prenosi Tanjug.\nMini parkić uvod u priču o velikom spremanju u Donjem Neradovcu\nPobeda za kraj jeseni KMF Leskovca\nJoš jedna osoba od posledica korona virusa preminula u Pirotskom okrugu, preko 100 novoobolelih\nNa području Pirotskog okruga danas je registrovano ukupno 101 pozitivna novoobolela laboratorijski potvrđena osoba na korona virus, a u Opštoj bolnici…\nUhapšen zbog sumnje da je obljubio devojčicu\nPolicija u Kladovu uhapsili su M.M. (1998) iz okoline Vlasotinca, zbog postojanja osnova sumnje da je izvršio krivično obljuba sa detetom. On se tereti…\nKonačno počele posete domovima za stare\nSvi korisnici domova za stare koji su vakcinisani moći će da primaju posete, ali je neophodno da u ustanovi minimum 14 dana nije bilo potvrđenih slučajeva…


Državni sekretar Ministarstva unutrašnjih poslova Biljana Popović Ivković istakla je danas u razgovoru sa ambasadorkom Libana Nadom Al Akl i otpravnicom poslova ambasade Venecuele Dijom Nader de El Andari da bi eventaulna odluka o prijemu tzv. „Kosova“ u Interpol predstavljala kršenje međunarodnog prava.\nOna je naglasila da je zahtev Prištine za članstvo u Interpolu pokušaj politizacije te organizacije i da bi eventualnim prijemom bila prekršena Rezolucija 1244 Saveta bezbednosti UN.\nPopović Ivković je podsetila da prema pravilima i procedurama Interpola samo države članice Ujedinjenim nacija i posmatrači u UN mogu biti članovi ove međunarodne policijske organizacije.\nPopović Ivković se zahvalila Libanu i Venecueli na nepriznavanju tzv. „Kosova“, poštovanju međunarodnog prava i podršci Srbiji u očuvanju integriteta i suvereniteta.\nAmbasadorka Nada Al Akl istakla je da je Liban posvećen poštovanju međunarodnog prava i da Srbija može računati na podršku ove države.\nOtpravnica poslova ambasade Venecuele Dija Nader de El Andari naglasila je da je stav ove države nepromenjen i principijelan kada je u pitanju glasanje o zahtevima tzv. „Kosova“ za članstvo u međunarodnim organizacijama i institucijama.


Tužilac pokazao nove fotografije Belivukovih žrtava, najavio optužnicu - KRIK\nMladen Nenadić (foto: N1)\nTužilac za organizovani kriminal Mladen Nenadić najavio je na današnjoj konferenciji za novinare da će optužnica protiv klana Veljka Belivuka, osumnjičenog za više brutalnih likvidacija, biti podignuta do kraja sledeće nedelje. On je novinarima pokazao nove fotografije iskasapljenih tela žrtava ove grupe, navodeći da to radi zbog velikog interesovanja medija za ovaj slučaj, ali nije dozvolio da se fotografije slikaju i dalje objavljuju zbog njihove brutalnosti.\nTužilac Nenadić okupio je danas novinare u zgradi Tužilaštva za organizovani kriminal kako bi im pokazao nove fotografije četiri žrtve Belivukovog klana – Aleksandra Gligorijevića Pukija, Gorana Veličkovića Goksija, Milana Ljepoje i Zdravka Radojevića. Fotografije tela pete žrtve, Lazara Vukićevića, nije prikazao jer ih, kako je rekao, još nije videla njegova porodica.\nNenadić je rekao da je ove fotografije tužilaštvo dobilo od jedne zapadnoevropske zemlje. Njih su članovi Belivukovog klana razmenjivali koristeći zaštićeni softver „skaj“, ali je u inostranstvu zaplenjen server koji je koristio „skaj“ i sa njega su skinuti podaci o komunikaciji ove grupe.\nNaveo je i da smatra da tužioci ne bi trebalo da drže konferencije za medije, već da rade svoj posao, ali da je to danas učinio jer je primetio da su mediji dosta izveštavali o ovom slučaju.\nNovinarima nije bilo dozvoljeno da postavljaju pitanja, a Nenadić je rekao da će više informacija moći da da kada tužilaštvo podigne optužnicu. Rekao je da im je potrebno još nekoliko dana da završe istragu i da će optužnica verovatno biti gotova sledećeg petka.\n„Sedam, osam dana nije mnogo ni u životu, ni u poslu“, rekao je i dodao da se istaga vodi protiv 31 osobe zbog kriminalnog udruživanja, pet ubistava, trgovine narkoticima i oružjem, otmice i silovanja.\nNenadić je rekao i da očekuje da će nakon što su videli fotografije, novinari „pisati po savesti“.\nPoruka Filipu Koraću\nNa jednom setu fotografija koje su danas prikazane vidi se da je na leđima ubijenog navijača Partizana Gorana Veličkovića krvlju ispisano „KORAĆ P*ČKA“ – poruka koja ukazuje da je ubijen jer je bio blizak suparničkoj grupi koju predvodi Filip Korać.\nKoraća je inače BIA označila kao desnu ruku kriminalca Luke Bojovića, a njegova kriminalna grupa bliska je škaljarskom klanu koji je godinama u sukobu sa kavačkim – kome pripada Belivukova grupa.\nBelivuk je Koraću i ranije slao poruku iste sadržine, ali ne na ovako brutalan način.\nMiljković, Petrović i Belivuk\nU januaru prošle godine na društvenim mrežama objavljen je snimak na kome se vidi kako Belivuk i njegova desna ruka Marko Miljković ponižavaju i maltretiraju Radeta Petrovića, jednog od članova suparničke navijačke grupe Partizana. Uz snimak je objavljena i fotografija na kojoj Petrović sedi između njih dvojice i u rukama drži papir na kom piše: „Filip Korać je p*čketina“.\nSukob Belivuka i Koraća koji godinama traje eksplodirao je decembra 2017. kada je došlo do nereda na stadionu Partizana iza kojih je, kako tvrdi BIA, bio upravo Korać. Želeći da preko tribine preuzme i prevlast nad poslovima sa drogom, Korać je angažovao hrvatske državljane da se na tribini bore protiv Belivukovih „Principa“, tvrdi srpska obaveštajna agencija. U tome ipak nije uspeo i „Principi“ su uspeli da odbrane tribinu, a hrvatski navijači su uhapšeni, osuđeni i proterani iz zemlje. Više o tome pročitajte ovde.\nBez komentara o političkim vezama\nNenadić je konferenciju održao dan nakon što je KRIK objavio detalje Belivukovog saslušanja u istrazi, ali to nije komentarisao. U saopštenju koje je na kraju događaja podeljeno novinarima piše da tužilaštvo neće komentarisati, niti odgovarati na pitanja u vezi sa izjavama učesnika u ovom postupku sve dok optužnica ne bude pravosnažna.\nBelivuk je, podsetimo, tvrdio da se navodno viđao sa predsednikom Srbije Aleksandrom Vučićem koji je od njega tražio različite usluge, kao i sa Darkom Glišićem, predsednikom izvršnog odbora Srpske napredne stranke.\nIspričao je, između ostalog, da je od njega traženo da kontroliše tribinu na stadionu Partizana kako se ne bi skandiralo protiv predsednika, da zastrašuje one koji su organizovali proteste protiv vlasti, obezbedi mir na Paradi ponosa, ali i da utiče na taksiste da otkažu proteste protiv aplikacije za prevoz „CarGo“.\nU iskazu Belivuk, međutim, nije pominjao imena ljudi iz policije i politike za koje je dokazano da su imali veze sa njim i njegovim saradnicima, poput generalnog sekretara Vlade Novaka Nedića i žandarma Nenadom Vučkovićem Vučkom, koji je grupi bio veza do nekada najuticajnije osobe u policiji – Dijane Hrkalović.\nBelivukova navode sa saslušanja negirali su juče i Vučić i Glišić.\nVučić je rekao da nikada u životu nije video Belivuka niti razgovarao sa njim i dodao da je, ukoliko se dokaže suprotno, „spreman da doživotno vreme provede iza rešetaka.“ Glišić je takođe kazao da je Belivuk lagao kada je tvrdio da je on bio jedan od organizatora susreta između članova ovog klana i predsednika.\nOglasila se i firma „CarGo Technologies“ koja je saopštila da nije istina da je, kako je Belivuk ispričao, njegova grupa korišćena kako bi se zaustavili protesti taksista protiv ove kompanije koja je, prema njegovim rečima, povezana sa premijerkom Anom Brnabić.


Balkanska smotra mladih strip autora 2021: Ostalo je još malo vremena...\nLeskovačka škola stripa “Nikola Mitrović Kokan” koja radi u okviru Leskovačkog kulturnog centra organizovaće ove godine po dvadeset treći put manifestaciju “Balkanska smotra mladih strip autora”. Manifestacija će se odigrati 25. do 27. juna 2021. godine u prostorijama Leskovačkog Kulturnog Centra, Narodnog Muzeja i Narodne Biblioteke “Radoje Domanović” u Leskovcu, navodi se u saopštenju na zvaničnom sajtu festivala.\nPročitajte: “Put u Tulum” je popločan nepovezanim mislima slavnog režisera!\nPlakat: Velibor Stanojević\nU kategoriji ilustracije moguće je konkurisati kako ilustracijom u boji, tako i crno belom ilustracijom, a strip scenarije i teorijske tekstove treba slati otkucane u programu Word, ili pak podneti gotove i završene stripove koji su po scenarijima nastali. Može se učestovati sa neograničenim brojem radova, i u pitanju ne moraju biti gotovi, kompletni stripovi, kao ni oni koji su rađeni specijalno za Balkansku smotru. Jedini uslov je da dati radovi nisu već podnošeni i izlagani na nekoj od prethodnih Balkanskih smotri, saopšteno je.\nTags: balkanska smotra mladih strip autora, još malo vremena, leskovac, marko stojanovic\nPrevious Strip u kome se Supermen pojavio prvi put prodat po rekordnoj ceni\nNext The Walking Dead strip se nastavlja, a Rick Grimes se vraća


Borci lojalni vladi nacionalnog jedinstva u Tripoliju koju podržavaju UN\nBorbe sukobljenih strana u Libiji intenzivirane su poslednjih dana dok rastu strahovi od posledica širenja korona virusa u zemlji u kojoj su skoro desetogodišnji sukobi uništili medicinsku infrastrukturu, pišu svetski mediji, ukazujući da sukobe podstiču spoljne sile, ali i odsustvo snažne američke politike koje je omogućilo Rusiji da bude ključni igrač u Libiji.\nSnage pobunjenog generala Halife Haftara zasule su raketama Tripoli u utorak, 14. aprila pošto su ih borci lojalni vladi nacionalnog jedinstva proterali iz niza gradova zapadno od prestonice, navodi agencija Frans pres (Agence France-Presse).\nVlada nacionalnog jedinstva koju priznaju UN optužila je Haftarove snage da se svete stanovništvu Tripolija pošto su u ponedeljak izgubile kontrolu nad priobalnim gradovima Sorman i Sabrata, kao i nad nekoliko mesta unutar kopna.\nLibija je u skoro decenijskom sukobu otkada je svrgnut i ubijen diktator Moamer Gadafi 2011. u pobuni koje su podržale zapadne sile, podseća AFP. UN navode da su stotine ljudi ubijene, dok je više od 200.000 raseljeno otkad je Haftar pokrenuo ofanzivu na Tripoli prošle godine.\nSnage pobunjenog generala kojeg podržava Rusija pretrpele su značajan poraz pošto mu se obilo o glavu odbijanje primirja, ocenjuje Tajms (The Times), ukazujući da je posle proterivanja iz gradova zapadno od prestonice Haftarova takozvana Libijska nacionalna armija (LNA) prvi put u defanzivi otkad je krenula na Tripoli pre godinu dana.\nU tom periodu je Haftar odbijao da se sastane sa šefom vlade nacionalnog jedinstva u Tripoliju Fajezom al-Seradžom i sada će, ocenjuje britanski list, možda morati da promeni svoje planove da pregovora samo iz snažnije pozicije.\nPoraz je, kako ističe Tajms, ponižavajući udarac za Haftara koji je neko vreme davao utisak da je nezaustavljiv, nakon što je od početka svojih operacija pre pet godina zauzeo istok i veći deo juga Libije.\nPored Rusije, Haftara godinama podržavaju Ujedinjeni Arapski Emirati i Egipat smatrajući da je u skladu s njihovim naporima u borbi protiv političkog islama i Muslimanskog bratstva širom Bliskog istoka, ukazuje britanski list, dodajući da su grupe i milicije povezane s Bratstvom među glavnim podržavaocima Seradžove vlade.\nNa gubitak kontrole gradova na zapadu Libije, Haftar je uzvratio granatiranjem Tripolija, koje je bilo jedno od najžešćih u dosadašnjem sukobu i koje je, kako navodi Tajms, usledilo posle poziva UN na uzdržanost, pošto je Libija prijavila prve slučajeve korona virusa. Do srede, 15. aprila je u Libiji od Covid-19, prema zvaničnim podacima, umrla jedna osoba, dok je 35 zaraženo.\nMnogo vojne i malo medicinske opreme\nGodinu dana posle pokretanja Haftarove ofanzive na Tripoli, libijski rat se intenzivira sa stotinama hiljada civila pod opsadom i pojačanim granatiranjem, kao i velikim nestašicama vode i struje, piše Vašington post (The Washington Post), dodajući da najgoru eskalaciju nasilja od pobune protiv Gadafija 2011. i intervencije NATO, delimično potpaljuju spoljne sile, koje uprkos embargu UN nastavljaju da dostavljaju oružje i plaćenike dvema stranama.\nUN, SAD i druge zemlje tražile su od sukobljenih strana "humanitarnu pauzu" da se spreči širenje korona virusa, ali obe strane deluju da su odlučne da iskoriste međunarodni fokus na pandemiju i pokušavaju da dobiju više teritorija, ocenjuje američki list i ukazuje da su se posle početnog dogovora o "pauzi" vratile borbama u roku od nekoliko dana.\nPovećanje nasilja je uzbunilo UN i humanitarne agencije, budući da je libijski zdravstveni sistem već uništen ratom, ističe Vašington post. Do prošlog meseca, prema UN, 27 zdravstvenih objekata je oštećeno u borbama, uključujući zatvorenih 14. Jedna od najvećih bolnica u Tripoliju zatvorena je prošle nedelje posle tri dana granatiranja u kojem je ranjen jedan medicinski radnik. Ta bolnica s 400 kreveta je određena za pacijente s korona virusom.\nLibija je suočena s velikim manjkom medicinskog osoblja i opreme za sprečavanje širenje bilo koje bolesti, a posebno pandemije Covid-19, dok oružje i dalje pristiže u tu zemlju, ukazuje list. Zvaničnici UN kažu da nedostaju izolacione jedince, laboratorijska oprema za testove, zaštitna oprema i obučeni zdravstveni radnici.\nMesecima posle početka Haftarove ofanzive prošle godine, sukobi su bili u mrtvoj tački, sve do dolaska iskusnih ruski plaćenika na linije fronta kod Tripolija u septembru, što je ojačalao Haftarove snage, zajedno s naoružanim dronovima iz UAE. Vlada u Tripoliju se okrenula Turskoj koja je povećala podršku slanjem sirijskih plaćenika i dodatnog oružja. Posle neuspelog pokušaja UN, SAD, EU i arapskih zemalja u januaru da ubede dve stane na primirje, ogromne količine oružja i plaćenika su ponovo počele da stižu u Libiju, ističe Vašinton post.\nSmušene poruke i hladnokrvni cinizam\nRusija je želela veći uticaja nad Haftarom, što je Bela kuća omogućila odobravanjem užasnog građanskog rata, ističe Njujork tajms (The New York Times), uz ocenu da je Moskva koristila tri godine smušenih poruka administracije Donalda Trampa (Trump) da postane ključni igrač u Libiji, geopolitičkoj nagradi s ogromnim energetskim rezervama i strateškim položajem na Sredozemlju.\nProšlog aprila Haftar je razgovarao s tadašnjim savetnikom Bele kuće za nacionalnu bezbednost Džonom Boltonom (John), tražeći blagoslov za iznenadni napad na Tripoli, navodi list, dodajući da je prema navodima tri zapadna diplomatska izvora Bolton odgovorio da ako želi da napadne Tripoli, da to uradi brzo. Haftarov napad nije uspeo, ali je uneo novu nestabilnost u region i ozbiljno smanjio uticaj Vašingtona, a kao pobednik je, ocenjuje Njujork tajms, izašao Kremlj.\nNekonzistentna pozicija Vašingtona u Libiji, sa zvaničnom podrškom mirovnom procesu, dok je Bela kuća naznačila da je Tramp naklonjen Haftaru, odigrala je veliku ulogu u produžavanju rata, ističe list, dodajući da je odsustvo snažne američke politike otvorilo vrata za mešanje konkurentskih američkih partnera, uključujući Tursku, Egipat i UAE.\nKampanja da Bela kuća stane iza Haftara počela je odmah pošto je Tramp izabran, navodi list pozivajući se na izvore. Za Haftara su se zalagali prestolonaslednik UAE Mohamed bin Zajed i predsednik Egipta Abdel Fatah el-Sisi kojeg Tramp u šali zove "omiljenim diktatorom". Bin Zajed i el-Sisi rekli su Trampu da je vlada u Tripoliju beznadežno slaba i ispunjena islamistima, tvrdeći da jedino Haftar može sprečiti dolazak islamista na vlast u Tripoliju, što bi izazvalo domino efekat u regionu.\nS druge strane, Rusija je postupala s hladnokrvnim cinizmom. Pre Haftarovog razgovora s Boltonom, privatni ruski operativci u Libiji su izvestili Moskvu da je Haftar manjkav lider koji neće uspeti da zauzme prestonicu, ali su sugerisali da bi Rusija mogla dobiti uticaj nad generalom slanjem plaćenika. Istovremeno je ruska vojska radila iza kulisa da Haftara okruži starim partnerima iz Gadafijevih bezbednosnih snaga, dok su operativci preporučili Kremlju da takođe bude u savezu sa Seifom al-Islamom Gadafijem, najstarijem sinom bivšeg diktatora koji, prema zapadnim diplomatama upoznatim s obaveštajnim izveštajima, planira povratak.


Novi šef delegacije EU stiže u oktobru | Republika Srpska\nNaslovna Bosna i Hercegovina Novi šef delegacije EU stiže u oktobru\nNovi šef delegacije EU stiže u oktobru\n18. jula 2010.\nNovi šef Delegacije EU u BiH biće imenovan na jesen i biće diplomata visokog ranga, potvrdio je za „Dnevni avaz“ zvaničnik iz kancelarije specijalnog predstavnika EU za spoljnu politiku i bezbjednost Ketrin Ešton. Isti izvor navodi da je odluka da se imenuje diplomata visokog ranga dio plana Brisela da ojača svoje prisustvo u BiH.\nPrvobitno je bilo planirano da novi šef Delegacije EU u BiH bude određen još prije ljetne pauze u radu organa EU tokom avgusta, zajedno sa ostalim upražnjenim mjestima šefova delegacija EU širom svijeta, ali s obzirom na namjeru Eštonove da posebnu pažnju posveti BiH ova funkcija izdvojena je iz paketa i biće popunjena zajedno sa najvišim funkcijama novoformirane Službe za spoljne poslove EU, najvjerovatnije, tek u oktobru.\nPrema nezvaničnim informacijama, veliki broj država dostaviće imena svojih kandidata za ovu poziciju, ali najviše šanse imaće Britanci i Belgijanci, te neke od novih članica EU.\nIako je Eštonova razmatrala opciju da novom šefu Delegacije EU u BiH doda i funkciju specijalnog predstavnika EU za BiH, krajem juna je predložila Savjetu EU da na još nekoliko mjeseci produži mandat Valentinu Incku, koji mu ističe krajem avgusta, dok ovo pitanje ne bude u potpunosti riješeno.


Vlada ZDK o medijima - Visokoin.com\nVlada ZDK o medijima\n7. Decembra 2011. 7. Decembra 2011.\nVlada Zeničko dobojskog kantona je na posljednjoj sjednici razmatrala Informaciju o stanju medija na području ovoga kantona. U jednom od zaključaka je predviđeno, da će se sredstva iz budžeta ZDK i pojedinih općina medijima dodjeljivati po osnovu javnog poziva za projekte koji tretiraju teme od značaja za građane ovog kantona, izjavio je Esad Delibašić, pomoćnik kantonalne ministrice obrazovanja,nauke,kulture i sporta.\nTo se prije svega odnosi na zapošljavanje,evropske integracije,ekologiju,maloljetničku delikvenciju,socijalnu i zdravstvenu zaštitu,narkomaniju,omladinska pitanje i druge teme.\nZaključeno je i da se na osnovu potreba i mogućnosti,sagleda opcija formiranja umreženog kantonalnog medija,te da se u općinama koje to još nisu učinile pristupi formiranju informativnih i službi za odnose s javnošću. Prema podacima iz Informacije,na području ZDK djeluju 42 medija, od čega je 16 radio stanica,8 televizija,4 printana,te 13 novih medija.\nŠto se tiče finansijskog aspekta,Vlada ZDK će na jednoj od narednih sjednica razmatrati pitanje transfera medijima za iduću godinu,kazao je Delibašić.


Evropski komesar: EU nije potrebna ruska vakcina - Sputnjik Srbija\n22:11 11 April 2021\n07:53 22.03.2021 Preuzmite kraći link\nEU nije potrebna ruska vakcina protiv korone „Sputnjik Ve“ (Sputnik V), izjavio je televiziji TF1 evropski komesar za pitanja unutrašnjeg tržišta Tjeri Breton.\n„Od marta do juna ćemo isporučiti u Evropu 300-350 miliona doza vakcina. Pošto je Evropa kontinent na kojem je najviše vakcina odobreno (četiri), mi smo i prvi kontinent u planu proizvodnje vakcina. Apsolutno nam nije potreban „Sputnjik Ve“… Što se tiče „Sputnjik Ve“, Rusi imaju problema sa njegovom proizvodnjom, i ako im bude bila potrebna pomoć, vratićemo se tome u drugom polugodištu, ali sad su prioritet Evropljani“, rekao je političar. Po njegovim rečima, treba masovno proizvoditi i deliti već odobrene vakcine.\nBreton je dodao da bi kolektivni imunitet u Evropi mogao biti stvoren do 14. jula – francuskog nacionalnog praznika.\nPodsetimo, Breton je prošle nedelje izjavio da Evropska komisija ne sumnja u kvalitet „Sputnjika Ve“, ali da je poznato da Rusija ima „poteškoće sa proizvodnjom ove vakcine“.\nEvropski komesar: „Sputnjik Ve“ dobra vakcina, treba obezbediti proizvodnju u EU\nVodeće članice EU podržale blokadu izvoza vakcina\nSputnjik V, koronavirus


Dačić: Ja sam nastupao sa tablom Srbija, a oni nastupaju kao privatna lica - Kosovo Online\nDačić: Ja sam nastupao sa tablom Srbija, a oni nastupaju kao privatna lica\n24. April 2020. • 20:42\nJasno sam rekao, deli nas jedan korak od nastavka dijaloga Beograda i Prištine, a to je ukidanje prištinskih taksi i takozvanih recipročnih mera koje su uveli, rekao je ministar spoljnih poslova Ivica Dačić posle dvočasovne sednice Saveta bezbednosti UN, koja je održana video konferencijom zbog pandemije koronavirusa, javlja Tanjug.\nPovodom poziva kosovskog ministra spoljnih poslova Glauk Konjufca da Beograd obustavi kampanju protiv takozvane nezavisnosti Kosova, Dačić je u uključenju za TV Prva rekao da je to vrhunac licemerja.\n"Vrhunac licemerja je da oni ako ukinu takse, niko više neće da spominje Zajednicu srskih opština", rekao je Dačić i podestio na dešavanja sa elektromrežom budući da je za njeno konstituisanje preduslov osnivanje ZSO.\nDačić navodi da nije samo u pitanju funkcinisanje elektrosistema, nego je problem i u bezbebnosti.\n"Oni mogu sutra nasilno da pokušaju da uđu u neke objekte", dodaje Dačić.\nPredstavnici Prištine, naveo je Dačić, uvek kažu da nemaju šta sa nama da pričaju, ali problem je u tome što oni ne mogu da budu delovi međunarodne zajednice.\n"Ja sam ovde nastupao sa tablom Srbija, a oni nastupaju kao privatna lica, kao predstavici nekih privremenih institucija. Ruski predstavnik je pitao Konjufcu čija je to zastava iza njegovih leđa. Naravno, pitao ga je zato što je on stavio zastavu Kosova, jer može tako, putem video linka, daleko od Njujorka, jer u Njujorku ne može to da unese u zgradu", kaže Dačić.\nIspričao je i da je na sednici vladala konfuzija budući da ovoga puta nije učcestvovala Vljora Čitaku, nego Hašim Tači i takozvani kosovski ministar spoljnih poslova, a da će za koji dan biti izabrana potpuno nova politička garnitura u Prištini.\n"Konjufca je rekao njihovu politiku, a to je da oni smatraju da je to već rešeno stavom Međuanrodnog suda pravde. Sa naše strane je bila greška što smo uopšte išli na to savetodavno mišljenje koje nema snagu predsude, a opet se sada pozivaju i to koriste to albanski separatisti, jer je pitanje bilo loše postavljeno i nanelo nam je velike štete", kaže Dačić.\nPreneo je da su na sednici svi pohvalili Srbiju za konstruktivan pristup, za pomoć koju smo poslali Prištini kad je reč o borbi protiv koronavirusa, a razni ambasadori, uključujući i ambasadora SAD, zahvalili su Srbiji na pomoći njihovim građanima da se evakuišu iz Srbije.\nOn je rekao da je važno što je održana sednica Saveta bezbednosti UN o situaciji na Kosovu i Metohiji kako bi ta tema bila na agenda i da je Beograd zahvalan Dominikanskoj Repubulci kao predsedavajućem SB UN ovog meseca što je ipak odlučila da je stavi na dnevni red.\n"Savet bezbednosti UN je ponovio po ko zna koji put pozive Prištini da ukine takse i takozvane recipročne mere. Pohvalili su konstruktivnost Srbije, to što nsimo nikakve recipročne mere preduzeli, da smo se trudili da sačuvamo stabilnost. Pohvalili smo i ulogu američkog specijalnog predstavnika i očekivanja koja imamo od Lajčaka i našu spremnost da nastavimo dijalog", rekao je Dačić.\nSavet bezbednosti UN Ivica Dačić Gljauk Konjufca takse ZSO\nDačić: Dijalog posle pandemije, Priština da ukine takse i reciprocitet\nMinistar spoljnih poslova Ivica Dačić poručio je danas na video sednici Saveta bezbednosti UN o Kosovu, da se Beograd nada da će odmah nakon okončanja pandemije biti stvoreni uslovi za nastavak dijaloga Beograda i Prištine, javlja Tanjug.\nKonjufca: Srbija da obustavi kampanju, da poštuje stav MSP\nGutereš: Brzo uklanjanje prepreka za nastavak dijaloga Beograda i Prištine


EU odobrila 38 miliona evra pomoći Zapadnom Balkanu, Srbiji 15 • Poportal\n31/03/2020 Biljana Petrović0\nGotovo mesec dana nakon početka krize izazvane pandemijom COVID19, EU je objavila paket podrške Zapadnom Balkanu od 38 miliona evra trenutne pomoći za zdravstvene sisteme i dodatno preusmeravanje 374 miliona evra za društveno-ekonomski oporavak nakon krize.\nTo je odgovor Evropske komisije na nedavni zahtev partnera iz regiona, kako bi podržala nabavku medicinske opreme i uređaja, poput respiratora, laboratorijskih kompleta, maski, naočara i zaštitne odeće.\nEvropska unija će podržati Albaniju i Severnu Makedoniju sa po četiri miliona evra, Bosni i Hercegovini je namenjeno sedam miliona, Crna Gora će dobiti tri miliona evra, KiM do pet miliona i 15 miliona evra predviđeno je za Srbiju, najviše pogođenu pandemijom.\nEvropski komesar za susedsku politiku i pregovore o proširenju Oliver Varhelji rekao je da se Evropa suočava sa zdravstvenom krizom bez presedana, ali da je i u ovakvim vremenima tu za partnere sa Zapadnog Balkana.\nBeogradski Blic objavio je da će danas pre podne predsednik Srbije Aleksandar Vučić i evropski komesar za proširenje Oliver Varhelji razgovarati telefonom, ali vest do jutros nije zvanično potvrđena.\nNajavljena je i pomoć od 374 miliona evra za ublažavanje društveno ekonomskih posledica krize kada pandemija prođe.\nEvropska komisija obećava da će zemlje regiona biti uključene u zajedničke programe nabavke medicinske opreme, kao i u aktivnosti na obezbeđivanju olakšanog kretanja robe preko granica tokom primene vanrednih mera.\nEU preusmerava i fondove predpristupne pomoći i širi mogućnosti korišćenja Fonda za solidarnost EU.\nNajviši zvaničnici EU poslednjih dana obećavaju Zapadnom Balkanu „solidarnost i pomoć“, a Brisel konstatuje da već radi na tome, samo sa manje pompe nego Kina.\nRegionu, zahvalnom na pomoći, ostao je, međutim, gorak ukus, jer dok Brisel „radi na pomoći“, kineski, pa i ruski paketi već uveliko su stizali u region.\nPomoć Domu za decu i lica ometena u razvoju „Dr Nikola Šumenković“ Stamnica


Fejsbuk ne treba da koriste deca mlađa od 13 godina - Detinjarije\nTo što je dete za kompjuterom za ne znači ništa, ono je izloženo istim opasnostima, čak i gorim nego što ga vrebaju na ulici, rekao je direktor defektološkog savetovališta “Entera” Mian Radovanović u izjavi za Beta TV. Radovanović je dodao da deca na kompjuteru treba da rade ono što…\nRadovanović je dodao da deca na kompjuteru treba da rade ono što je prilagođeno njihovom uzrastu: “Ne može se igrati igrica koja je za starije od 18 godina ako se ima deset godina” podvlači Radovanović, savetujući roditeljima da detetu ne dozvole da provede više od trećine slobodnog vremena za računarom.\nUkoliko se već sumnja da je razvijena zavisnost, kontraproduktivna je potpuna zabrana interneta, kao i oduzimanje kompjutera.“To može izazvati da dete pobegne od kuće. Treba potražiti pomoć i pristupiti psihološkom savetovanju, a u određenim slučajevima ukoliko je zavisnost prevelika, uključuju se i psihijatar i lekar”.\nTagovi :deca na Fejsbuju, Fejsbuk za mlađe od 13 godina, Milan Radovanović, Savetovalište "Entera", zavisnost od igrica, zavisnost od kompjutera, zavisnost od računara


06/05/2019 - Ozonpress :: internet portal\nPrvi čovek Grupe građana Za napredniji Čačak dr Aleksandar Radojević najavio je na današnjoj konferenciji za novinare da će se nastaviti protesti i u Čačku, da za proteste ima dosta razloga i da će trajati sve dok se ne opozicija ne izbori za fer izborne uslove. — Da li će se i...\nTeretana na otvorenom pored atletske staze dobila je novu, gumiranu podlogu, što će podići nivo bezbednosti vežbača. Po novom Pravilniku o bezbednosti igrališta koji je stupio na snagu prošle godine, uvedeni su standardi za izgled i bezbednost svakog igrališta kako bi se povećala...\nU prelepoj hali sportova na Ubu u nedelju je odigran finalni turnir prvenstva regiona Zapadne Srbije za mlađe pionire. Mladi košarkaši Mladosti su nastavili seriju izvanrednih igara i rezultata i sa dve ubedljive pobede pokazali da im u ovom delu Srbije nema ravnih. Tako je ekipa...\nU Srbiji se danas očekuje umereno i potpuno oblačno, ali i dosta hladnije vreme. Padaće kiša, dok su u pojedinim delovima zemlje mogući i kratkotrajni pljuskovi s grmljavinom, a na planinama iznad 1.500 metara i sneg. Prognoza za ovu nedelju prilično je deprimirajuća –...\nPrvomajski praznici doneli su još jednu nagradu Izdavačkoj kući Pčelica. Među 1700 ilustracija likovnih autora iz 27 država sveta, na Međunarodnom festivalu ilustracije knjige „BookILL fest”, nagradu za najbolju ilustraciju knjige za decu poneo je Aleksa Jovanović, za...


Škola filmske magije ponovo u Gračanici GracanicaOnline.Info\nŠkola filmske magije ponovo u Gračanici\nPosle velikog uspeha prošlogodišnje “Škole filmske magije“, Dom kulture u Gračanici u saradnji sa „GARGANTUAFILMS“ i „KINO KULTURA“ iz Beograda organizuju „Školu filmske magije 2″ u pediodu od 22.do 26. avgusta ove godine.\nOpšti cilj “Škole filmske magije” je integracija mladih u kulturne tokove pružanjem teorijskih znanja i praktičnih veština neophodnih za rad u filmskoj umetnosti i proizvodnji. Polaznici dobijaju priliku da na licu mesta saznaju kako je biti reditelj, glumac, scenarista ili producent.\n“Škola filmske magije” je zamišljena kao petodnevna edukativna spona mladih i najsugestivnije umetnosti danas – filma.\nTokom trajanja radionice biće obuhvaćene sve oblasti stvaralaštva na filmu (od scenarija, režije, kamere do montaže), gde će učesnici imati priliku da učestvuju u snimanju kratkog filma.\nPredavači su ugledni i ostvareni stvaraoci i autori koji svoja iskustva, znanja i veštine žele da prenesu novim generacijama na brz, moderan i elokventan način.\nIako je škola otvorena za sve bez obzira na godine primarnu ciljnu grupu čine srednjoškolci. To je uzrast koji je najotvoreniji za nova saznanja i to je doba kada se formiraju stavovi i mišljenja o “lepom”. Stoga, osim osnovne edukacije naša škola usmerena je i na fomiranje stavova i karaktera mladih, kao i njihove odnose prema pravim vrednostima.\nU okviru škole biće organizovani petodnevni kursevi iz raznih oblasti filmske industrije:\n* Filmske režije\n* Filmske produkcije\nOtvaranje „Škole filmske magije“ biće u ponedeljak 22. avgusta u 12 časova u galeriji Doma Kulture.\nPrevious „Dani preobraženja“ u Prilužju\nNext Međunarodni festival srednjovekovne muzike u crkvi Svetog Spasa\n17. oktobra 2021., 12:19


Španski brend na meti kritika – „za samo 1.000 dolara možete da izgledate kao logoraš - BIGportal.ba\n25 Novembra, 2019 017\nPrugasta crno-bela majica i pantalone izdati su u okviru kolekcije inspirisane engleskim keramičarem Vilijamom de Morganom iz 19. veka. Samo majica se prodavala za 950 dolara.\nOdevna kombinacija je ubrzo postala predmet kontroverze, zbog svoje neodoljive sličnosti sa prugastim uniformama zatvorenika u nacističkim koncentracionim logorima tokom Drugog svetskog rata.\nVeliki broj kritičkih komentara usledio je na društvenim mrežama. „Samo da mi je znati šta su hteli ovime da postignu“, „Za samo 1.000 dolara, možete da izgledate kao nacistički zatvorenik“, „Šta nije u redu sa ljudima?“, samo su neki od komentara.\nŠpanska modna marka saopštila je na Instagramu da je svesna da izgled jedne od njenih kreacija može da se pogrešno protumači i podseti na jedan od najgorih perioda u ljudskoj istoriji.\nAna Ivanović u večernjem stajlingu


Skraćen prolećni raspust: Umesto deset trajaće četiri dana\nAmel Rovčanin 26 mart 2020\nŠkolskim kalendarom predviđeno je da prolećni raspust traje od 11. do 20. aprila, međutim Ministarstvo prosvete, nauke i tehnološkog razvoja je procenilo da u vanrednim okolnostima nema potrebe prekidati nastavu koja je organizovana na daljinu. Neradni dani biće od 17. do 20. aprila.\nMinistarstvo je direktorima osnovnih i srednjih škola u centralnoj Srbiji prosledilo dopis u kojem je navedeno da dane predviđene za raspust treba iskoristiti za učenje i da bi prekidanje nastave na daljinu bilo na štetu učenika, koji zbog vanrednog stanja moraju da budu u krugu porodice i sa manje kontakata van kuće.\n"Svi će imati pauzu od četiri dana za verske praznike. Za hrišćane to je veliki petak, subota, Vaskrs i vaskršnji ponedeljak. Ta četiri dana će biti emitovani sadržaji iz verske nastave", rekao je za Tanjug ministar Mladen Šarčević.\nMinistarstvoje zbog vanrednog stanja odlučilo da pomeri probu male mature koja je prema školskom kalendaru bila je predviđena za 27. i 28. mart. Ministar Šarčević je rekao da će biti organizovana onlajn proba male mature posle Uskrsa.\nMinistar je rekao i da se štampaju testovi za malu maturu koja je planirana 17. 18. i 19. juna.\nIz ministarstva poručuju da je važno održati kontinuitet nastave kako bi se đaci prešli celokupan plan i program, a kako je procenjeno, za to ima dovoljno vremena, jer naredna školska godina počinje 1. septembra, ali da i to može da se pomeri.\n"Mi smo gospodari školskog kalendara. Ne moramo da počnemo školsku godinu 1. septembra , možemo 15. septembra pa u narednoj školskoj godinu možemo drugačije organizovati raspuste", zaključio je ministar Šarčević .\nMinistarstvo prosvete, nauke i tehnološkog razvoja je zbog nastale situacije izvršilo prenamenu SOS telefonske linije koja je u redovnim uslovima imala funkciju prijave nasilja u školama i podršku učenicima, a sada je u funkciji podrške za prevenciju i umanjenje stresa u situaciji vanrednog stanja koje je posledica epidemiološke krize.\nDežurstva na telefonu su organizovana svakog radnog dana u periodu od 9-14 časova.\nLetnja liga : POZNATI ČETVRTFINALISTI\nСпортски преглед: ЗАВРШЕН УЛТРАМАРАТОН\nSportski savez: POSLE SAJMA SPORTA, DAN ZA TURNIRE\nNapisao: Indira Hadžagić\tjul 29, 2021\nNapisao: Indira Hadžagić\tjul 28, 2021


Patrijarh Porfirije održao besedu u manastiru Jasenovac /video/ - 28.02.2021, Sputnik Srbija\nPatrijarh Porfirije održao besedu u manastiru Jasenovac /video/\nPatrijarh srpski Porfirije posetio je danas manastir Jasenovac i eparhiju pakračko-slavonsku na poziv episkopa te eparhije Jovana. 28.02.2021, Sputnik Srbija\n15:49 28.02.2021 (Osveženo: 04:02 26.08.2021)\n© AP Photo / Darko VojinovicPatrijarh Porfirije\nPatrijarh srpski Porfirije posetio je danas manastir Jasenovac i eparhiju pakračko-slavonsku na poziv episkopa te eparhije Jovana.\nPatrijarh Porfirije posetio je eparhiju pakračko-slavonsku, gde ga je u manastiru Jasenovac, koji se nalazi u istoimenoj opštini u kojoj danas živi oko tridesetak Srba, kod manastirske kapije sačekalo sveštenstvo predvođeno vladikom pakračko-slavonskim Jovanom.\nNovoustoličenog patrijarha u manastiru zajedno sa sveštenstvom pakračko-slavonske eparhije, dočekao je i član Predsedništva BiH Milorad Dodik, koji je ranije najavio da će Republika Srpska izdvojiti oko 50.000 evra, odnosno 100.000 konvertabilnih maraka za rekonstrukciju manastira koji je oštećen i prilikom zemljotresa koji su Hrvatsku pogodili krajem prošle godine, kao i predsednik SDSS-a i Srpskog narodnog veća Milorad Pupovac.\nU manastiru Jasenovac, koji je oko dva kilometara udaljen od spomenika Kameni cvet, posvećenog svim žrtvama ustaša tokom Drugog svetskog rata, služena je doksologija tokom koje je patrijarh održao besedu.\nPre dolaska patrijarha Porfirija u manastirskoj crkvi upaljene su sve sveće i kandila, otvorene su carske dveri, a sveštenstvo je obučeno u svečane epitrahilje i felone izašlo iz hrama do manastirske kapije, noseći krst, Jevanđelje i kadionicu.\nPo dolasku, patrijarhu Porfiriju čteci su obukli mandiju i predali žezal, a u hram je ušao u pratnji vladike Jovana, dok su ispred njih išli sveštenici pevajući „Dostojno jest“.\nManastir Jasenovac sa crkvom posvećenom rođenju Svetog Jovana Preteče pripada eparhiji pakračko-slavonskoj, a za vreme episkopa slavonskog Save bio je i sedište eparhije.\nHram je obnovljen i osvećen 2. septembra 1984. godine, a tokom ratnih sukoba pri raspadu bivše SFR Jugoslavije, 1991. godine, crkva je ponovo oštećena.\nU maju 1995. godine, u operaciji Bljesak, manastirska crkva je oskrnavljena i opustošena, da bi 2000. godine, ponovo bila obnovljena kada je vladika Sava Jurić proglasio jasenovačku crkvu Rođenja Svetog Jovana Krstitelja za manastir.\nPatrijarhu Porfiriju ovo je druga zvanična crkvena poseta od ustoličenja 19. februara , a u okviru prve zvanične crkvene posete posetio je Baniju, kraj koji je pre nekoliko meseci pogodio razoran zemljotres gde je, kako je ranije saopštila Srpska pravoslavna crkva, isporučio kontejnere namenjene za privremeni smeštaj porodica postradalih u zemljotresima na Baniji, prenosi Tanjug.


[EWB Intervju] Marineli: Srbija postaje sve važniji partner NATO-u - European Western Balkans\nAutor Nikola Cuckić 19. 12. 2019. 19. 12. 2019.\nEuropean Western Balkans: U intervjuu koji ste dali prošle godine za portal European Western Balkans ste izjavili da se odnosi između Srbije i NATO-a produbljuju i da je partnerstvo jače u svim oblastima. Da li ste i u 2019. primetili uzlazni trend saradnje?\nBrigadni general Čezare Marineli: Ovo mi je četvrta godina u Beogradu i sa zadovoljstvom mogu reći da su odnosi između Srbije i NATO-a bolji nego što se to čini običnom čoveku. Srbija postaje sve važniji partner NATO-a. Imamo jako partnerstvo i nastavljamo da radimo zajedno u oblastima u kojima i Srbija i NATO vide vrednost. Drago mi je da možemo da sarađujemo i razmenjujemo iskustva kroz program Partnerstvo za mir, u kom je Srbija jedna od aktivnijih zemalja, usredsređena na mogućnosti za obuku i izgradnju kapaciteta. Želimo da sa Srbijom izgradimo jedinstven odnos u kom je ona slobodna da izabere sopstvene prioritete za saradnju sa NATO-om.\nTrenutno, u skladu sa svojim potrebama i ambicijama, kao i spoljnom politikom, Srbija ima izbor od preko 1.600 različitih aktivnosti koje može raditi sa NATO-om. Srbija i NATO su vremenom razvili jako i praktično partnerstvo. Ovo partnerstvo se zasniva na razumevanju da smo mi susedi, a saradnja sa susedima na pitanjima bezbednosti čini sve naše građane sigurnijim.\nEWB: Prema Vašem mišljenju, koji su ključni događaji koji su obeležili saradnju između Srbije i NATO-a u 2019, bilo na pozitivan ili negativan način?\nČM: Pamtiću 2019. godinu po više zajedničkih aktivnosti koje su bile korisne i za NATO i za Srbiju. Beograd je takođe posetilo nekoliko visokih zvaničnika NATO-a, koji tako pokazuju svoju posvećenost našem partnerstvu. Pre samo nekoliko nedelja, u Bujanovcu su eksperti iz NATO-a bili oduševljeni znanjem i sposobnostima koje je pokazala inženjerska četa opšte namene Vojske Srbije, koja je pokazala da je u potpunosti spremna da učestvuje u međunarodnim mirovnim misijama u skladu sa standardima NATO-a. Ovo je još jedan jasan pokazatelj da Vojska Srbije nastavlja da u saradnji sa nama unapređuje svoje programe obuke.\nPored toga, zahvaljujući NATO Agenciji za podršku i nabavku i njenom poverilačkom fondu, Tehnički remontni zavod u Kragujevcu je dobio nove kapacitete, čime je značajno povećana bezbednost njegovih radnika i okruženja. Srbija i dalje može da bira od preko 1.600 različitih aktivnosti koje može raditi sa NATO-om, a tokom ove godine je odabrala više obuka za svoje sposobne i posvećene oficire.\nOve godine je Srbiju posetilo nekoliko visokih zvaničnika NATO-a, među kojima su vrhovni komandant Savezničkih snaga u Evropi (SACEUR) general Tod D. Volters, predsedavajući Vojnom komitetu NATO-a vazduhoplovni maršal Stjuart Pič, komandant Komande združenih snaga u Napulju admiral Džejms Fogo, pomoćnik generalnog sekretara za javnu diplomatiju ambasador Tadžan Ildem, kao i više drugih zvaničnika i stručnjaka NATO-a, kako bi vodili dijalog i razgovore sa predsednikom Vučićem i drugim srpskim liderima o raznim temama, uključujući partnerstvo između NATO-a i Srbije i regionalnu bezbednost.\nEWB: Vlada Srbije je početkom novembra 2019. usvojila novi Individualni akcioni plan partnerstva (IPAP) za period 2019–2021. Koji elementi prethodnog IPAP-a 2015–2018. smatrate da su bili najviše ispunjeni, a koji najmanje?\nČM: Zadovoljni smo učinkom prethodnog IPAP-a. Novi IPAP je veoma značajan, pošto nam daje odlične smernice za nastavak ovog partnerstva i saradnje, tako da i Srbija i NATO mogu da imaju korist i očekivanja obe strane budu ispunjena. Istovremeno smo veoma zahvalni što je javna diplomatija uključena kao jedna od oblasti na koje se IPAP fokusira.\nKonstantno se suočavamo sa izazovima dezinformacija. Nijedna zemlja nije imuna na to, ali uveren sam da možemo da nastavimo sa našim naporima da srpskoj javnosti objašnjavamo načela i činjenice na kojima se zasniva partnerstvo NATO-Srbija. Već godinama razvijamo saradnju sa mnogim srpskim sagovornicima, među kojima su novinari, akademici, predstavnici civilnog društva, oficiri, narodni poslanici, između ostalih. Stoga možemo dalje graditi na ovim čvrstim temeljima.\nEWB: Da li bi opredeljenje Srbije da „proširi i unapredi saradnju sa Organizacijom Ugovora o kolektivnoj bezbednosti”, pored unapređenja političkog dijaloga i praktične saradnje sa NATO-om, kako je navedeno u predlogu Strategije odbrane koji je usvojila Vlada Republike Srbije, moglo da bude prepreka u odnosima između Srbije i NATO-a u budućnosti?\nČM: NATO ne vidi nikakve prepreke za obostrano korisnu saradnju. Mi konstantno ističemo da NATO u potpunosti poštuje politiku vojne neutralnosti Srbije. Srbija ima suvereno pravo da bira sopstvene bezbednosne aranžmane za potrebe svojih građana. Dobri odnosi sa NATO-om i dobri odnosi sa Rusijom ili bilo kojom drugom zemljom ili multinacionalnom organizacijom nisu u međusobnom konfliktu. Naša partnerstva se oblikuju prema potrebama svake zemlje. Svojim partnerima ne namećemo ništa a, kao što znate, NATO blisko sarađuje sa mnogim vojno neutralnim zemljama, kao što su Finska, Austrija i Švedska, između ostalih.\nEWB: Srbija i Ruska Federacija su u oktobru 2019. održale vojnu vežbu „Slovenski štit 2019“. Za ovu vežbu Rusija je u Srbiju prenela dva protivvazduhoplovna sistema – „S-400“, koji je prvi put raspoređen negde van Rusije, kao i „Pancir S1“. Kako vi vidite raspoređivanje ovih visoko sofisticiranih sistema u Srbiji za svrhe vojne vežbe, i da li ovo u budućnosti može da utiče na odnose Srbije i NATO-a?\nČM: Stav NATO-a je uvek bio jasan – izbor sistema naoružanja je suvereno pravo svake zemlje, što uključuje Srbiju. Želim još jednom da naglasim da u potpunosti poštujemo suvereno pravo Srbije i svake druge zemlje da bira svoje političke i bezbednosne aranžmane.\nMi cenimo sadašnji nivo našeg partnerstva, koji je koristan za obe strane, i pozdravljamo prilike za njegovo dalje jačanje. Možda znate da Srbija ima koristi od brojnih programa koji se nude kroz naše partnerstvo – od naučne saradnje, preko obuke Vojske Srbije za operacije pod okriljem UN, reformi nacionalnih odbrambenih i bezbednosnih struktura, do podizanja spremnosti za upravljanje vanrednim situacijama.\nEWB: U intervjuu za list The Economist, Emanuel Makron je izjavio da je NATO doživeo „moždanu smrt“, što je odjeknulo ne samo u Evropi, već i na Zapadnom Balkanu. Koju poruku ovo šalje zemljama na Zapadnom Balkanu o ulozi NATO-a u budućnosti i mogućem proširenju NATO-a?\nČM: Kao i uvek, NATO je posvećen Zapadnom Balkanu. Mi vidimo budućnost ovog regiona u evroatlantskoj saradnji i integracijama za one koji to žele. Ovo je korisno za građane, njihove zemlje i celu evroatlantsku porodicu. To se nije promenilo. Posvećeni smo pružanju pomoći zemljama u regionu u sprovođenju stvarnih reformi, bez obzira da li žele članstvo. Mi poštujemo njihov izbor, bilo da je u pitanju izbor Srbije da ostane vojno neutralna ili izbor Severne Makedonije da se učlani u Alijansu. Najnovije članice NATO-a na Zapadnom Balkanu dokazuju da je naše proširenje uspešno, pošto doprinosi stabilnosti u regionu i široj evroatlantskoj oblasti.\nEWB: U Srbiji i dalje postoji negativna percepcija NATO-a, prevashodno zbog bombardovanja 1999. godine i uloge koju je NATO igrao u ratovima u bivšoj Jugoslaviji, ali i zbog izveštavanja u provladinim medijima. Kako vi smatrate da mediji u Srbiji izveštavaju o NATO-u i da li mislite da Vlada radi dovoljno da promeni ovu negativnu percepciju?\nČM: Svesni smo da je NATO i dalje kontroverzna tema u Srbiji. Sećanja na vazdušnu kampanju 1999. su i dalje bolna tačka mnogima, naročito onima koji su izgubili voljene osobe. Kampanja nikad nije bila usmerena protiv srpskog naroda. Njen cilj je bio da se zaštite civili u širem regionu. Svaki izgubljen nedužni život je tragedija, zbog čega mi duboko žalimo. Generalni sekretar NATO-a je izjavio saučešće porodicama i svima koji su izgubili voljene osobe na obe strane. Nikad ne smemo da zaboravimo prošlost, ali možemo da gledamo unapred. To je ono što NATO i Srbija rade kroz ovo partnerstvo, gledamo ka boljoj budućnosti.\nPrema mom mišljenju, razvili smo produktivnu i veoma profesionalnu saradnju sa mnogim novinarima i medijskim kućama u zemlji. NATO je transparentna organizacija i veoma poštujemo pravo medija i javnosti da znaju istinu i dobijaju relevantne i tačne informacije. Zato su vrata NATO-a i moje kancelarije uvek otvorena.\nPrethodnih godina, kao i ove godine, imali smo zadovoljstvo da primimo desetine srpskih novinara i narodnih poslanika u naše prostorije u Beogradu, kao i u Sedište NATO-a u Briselu. Neki od njih su intervjuisali visoke zvaničnike NATO-a, među kojima je i generalni sekretar Jens Stoltenberg. NATO je uvek spreman da odgovori na svako pitanje, što ćemo ostati i u godinama koje dolaze.\nĆezare MarineliDrugi IPAPNATONATO kancelarija u BeograduOTAN 2019Saradnja Srbije i NATO-a


Najveći sportski događaj godine od 24. do 26. novembra na beogradskom sajmu - Wannabe Magazine\nSajam sporta 2017, pod nazivom “Srbija, zemlja sporta”, okupiće 150 teritorijalnih sportskih saveza, 87 nacionalnih granskih sportskih saveza, predstavnike najznačajnih sportskih institucija u našoj zemlji, od Ministarstva omladine i sporta, Sportskog saveza Srbije, Paraolimpijskog i Olimpijskog komiteta Srbije, kao i najvažnije nacionalne sportske i obrazovne institucije. Ministarstvo porodice, omladine i sporta Republike Srpske je specijani gost Sajma.\n“U skladu sa ovogodišnjim sloganom SRBIJA, ZEMLJA SPORTA, tokom tri dana trajanja Sajma, podsetićemo se sjajnih sportskih rezultata koje je Srbija ostvarila u tekućoj godini, promovisati sportove, predstaviti nove sportske veštine, edukovati se, ali i zabavati. Veoma sam ponosan što Sajam sporta iz godine u godinu raste i potvrđuje status vodeće sportske manifestacije u regionu i nestrpljiv da ove godine to i opravdamo. Pozivam sve da nas posete na Beogradskom sajmu da zajedno slavimo sport i prave vrednosti i brojimo neverovatan broj medalja iz sportske godine za nama – izjavio je Nemanja Svjetličić, direktor Sajma sporta.\nKljučne reči beogradski sajammagazin za ženemodni magazinNajveći sportski događaj godine od 24. do 26. novembra na beogradskom sajmusajam sportasajam sporta 2017Šesti međunarodni Sajam sportasportsportski događajWannabe MagazinWannabe Magazineženski magazinženski modni magazin


Agrobanka izvan srpskog tržista posle Nove godine – Nadlanu.com\nAgrobanka izvan srpskog tržista posle Nove godine\nBEOGRAD, 20. decembra 2011. (Beta) – Predsednik Izvršnog odbora Agrobanke Dušan Antonić rekao je da ta banka od Nove godine u Republici Srpskoj osniva Agrobanku Banjaluka, prvu banku izvan srpskog tržišta.\nAntonić je rekao da će Agrobanka u novoj banci u Banjaluci imati udeo od 80 odsto a ostalo je uložila Razvojna banka Republike Srpske. “Kapital Agrobanke Banjaluka je 10 miliona evra i sa radom krećemo od Nove godine”, istakao je Antonić u intervjuu za dvobroj magazin Biznis, koji je izašao u ponedeljak.\nPodsetivši da Srbija ima dobru saradnju sa Republikom Srpskom Antonić je istakao da postoje svi uslovi za dobar rad Agrobanke u Banjaluci koja će pružati usluge klijentima sa sektora poljoprivrede, kompanijama i stanovništvu.\nGovoreći o izgledima u Srbiji za narednu godinu, Antonić je kazao da će 2011. godina u Srbiji biti turbulentna. “Usled porasta referentne kamatne stope krediti će biti skuplji, kamate veće i to će uticati na kašnjenje otplata”, rekao je Antonić u intervjuu.


Press Online :: Društvo :: KORONA SE U OVOJ ZEMLJI SAMOUNIŠTILA: Ceo svet se pita ŠTA SE DOGODILO, a naša virusološkinja daje odgovor\nKORONA SE U OVOJ ZEMLJI SAMOUNIŠTILA: Ceo svet se pita ŠTA SE DOGODILO, a naša virusološkinja daje odgovor\nPisalo se da se koronavirus samouništio u Japanu, a evo šta virusolog kaže o tome!\nU vreme Olimpijskih igara koje su održane u Japanu, ali i malo posle toga, u ovoj zemlji je buktala korona. Dnevno je bilo po više hiljada zaraženih, a onda su nekako, čini se preko noći, korona brojke počele da padaju.\nJapan se zbog toga našao u centru pažnje, a svetski mediji izveštavali su da se virus u toj zemlji samouništio.\nDa li je to moguće i šta se zaista desilo pokušala je da objasni virusološkinja dr Nada Kuljić Kapulica.\n"Japan je imao promptnu vakcinaciju posle Olimpijskih igara. Oni su se kolebali do Olimpijskih igara, imali tri odsto vakcinisanih, a onda su, ja mislim do početka novembra, imali 77 odsto vakcinisanih. Znači, to je jedna kategorija. Od 200 i nešto hiljada obolelih posle Olimpijade, pre par dana njihov broj obolelih se kreće oko 200, a pre nekoliko dana je bio prvi dan kada nisu imali nijedan smrtni slučaj", iznela je ona podatke, pa otkrila kako Japanci to objašnjavaju?\n"Pre svega vakcinacija, i to promptna, za tri meseca su imali veliko povećanje broja vakcinisanih. Sem toga, jako su disciplinovan narod u odnosu na nas, kad se kaže maska, oni nose masku. Oni nisu prekidali zaštitne mere koje se preduzimaju i jako su poštovali fizičku distancu. Osim toga, Japanci su po prirodi tanki, nisu debeli, a vi znate da je gojaznost jedan od elemenata razbolevanja. Treća hipoteza je bila da je ipak došlo do nekih genetskih promena virusa u Japanu. Japanci su dokazali da je u sojevima obolelih od korone kod njih prisutna ne samo mutacija koja se gomila na S proteinu, nego da postoji mutacija u samom virusu i to u jednom delu virusa koji učestvuje u prepisivanju virusne RNK, to je taj nestrukturni protein 14. Ako dođe do poremećaja kod tog proteina, onda virus ili usporava razmnožavanje ili se ne može razmnožavati".\nDr Kuljić Kapulica iznela je još jednu od teorija koje su možda doprinele znatno boljoj epidemiolškoj situaciji u Japanu.\nFoto: Tanjug/Zoran Žestić, Pink.rs, Unsplash\n"Jedna od varijanti je da Japanci i inače azijatski narodi imaju jedan enzim u svom organizmu, koji inaktiviše RNK viruse, u koje spada korona virus".\nOna je istakla da sve to ne mora da znači da su zaštićeni od novih sojeva, te da ćemo "videti šta će se događati".\nInače, u poslednja 24 sata u Japanu je registrovano samo 79 novih slučajeva obolevanja od kovida-19, dok smrtnih slučajeva nije bilo.


Nedim Sejdinović: Pretnje i ostavka | Kaleidoskop\nPredsednik Nezavisnog društva novinara Vojvodine Nedim Sejdinović saopštio je danas da je podneo ostavku na tu funkciju iz ličnih razloga, ali će profesionalnu karijeru nastaviti u tom udruženju.\nSejdinović je u pisanoj izjavi naveo da će NDNV uskoro održati skupštinu na kojoj će biti usvojen novi statut i izabrani novi organi upravljanja, a u toku je i rad na izradi strateškog plana, koji će dugoročno odrediti ciljeve i metode budućeg delovanja udruženja.\nKao što sam rekao pre par meseci na proslavi 29. rođendana NDNV, došlo je vreme da nove generacije novinara i saradnika preuzmu upravljanje udruženjem, a da mi, nešto iskusniji, budemo sa njima i uz njih, naveo je Sejdinović.\nOn je istakao da je ponosan što je doprineo stasavanju sjajne ekipe mladih novinara, članova i saradnika NDNV, koji će znati da se nose sa brojnim izazovima. Želim da vas uverim da moja ostavka nema veze sa najnovijim talasom pretnji i uvreda kojima sam ovih dana izložen, kao i da sam siguran da ću i u budućnosti biti meta mržnje i verbalnog nasilja, jer je to sastavni deo posla kojim se bavimo u ovim nesrećnim vremenima, poručio je Sejdinović.\nPodsećamo da je Nedim Sejdinović podneo krivičnu prijavu protiv nepoznate osobe zbog objave i pretećih komentara na društvenoj mreži Fejsbuk.\nU prijavi se navodi da je nepoznati učinilac, autor objave, učinio dostupnim fotografiju predsednika NDNV ispod koje je ostavio komentar da je Sejdinović „muslimanski ekstremista i srbomrzac“ i na taj način podstakao mržnju i diskriminaciju što je rezultiralo velikim brojem komentara u kojima se Sejdinović najgrublje vređa i poziva se na njegovo proterivanje, te je na taj način izvršeno krivično delo rasna i druga diskriminacija iz člana 387. stav 4. Krivičnog zakonika.


Plan EK o borbi protiv finansiranja terorizma u februaru - 15.01.2016, Sputnik Srbija\nEvropska komisija će u februaru predstaviti plan delovanja u borbi protiv finansiranja terorizma, rekao je ministar finansija Holandije i šef Evropske grupe... 15.01.2016, Sputnik Srbija\nevropa, vesti, svet, evropska komisija, holandija (država)\n21:52 15.01.2016 (Osveženo: 15:07 21.09.2021)\n„Evropska komisija je među zemljama EU organizovala anketu, a rezultati bi trebalo da stignu tokom ove sedmice. Na osnovu njih Evropska komisija će predstaviti zajednički plan delovanja početkom februara“, rekao je Dejselblum.\nPrema njegovim rečima, u planu će biti utvrđene neophodne promene u evropskom zakonodavstvu.\n„U februaru ćemo moći da preduzmemo odlučujuće korake u borbi protiv finansiranja terorizma“, rekao je Dejselblum.\nDejselblum predvodi Savet ministara ekonomije i finansija zemalja Evropske unije, pošto Holandija predsedava Savetom Evrope. Sastanak Saveta održan je u petak u Briselu.


Košarac: Potvrđivanje ministara i zamjenika ministara 23. decembra | Srpskacafe\nPonedjeljak, 16.12.2019., 08:16 Ponedjeljak, 16.12.2019., 08:38\nPredsjedavajući Komisije za pripremu izbora Savjeta ministara Staša Košarac izrazio je očekivanje da će Predstavnički dom Parlamentarne skupštine BiH na sjednici 23. decembra potvrditi imenovanje novih ministara i njihovih zamjenika u Savjetu ministara.\n– Očekujemo da u ovoj sedmici SDA, SBB i DF dostave imena kandidata za ministre i zamjenike ministara predsjedavajućem Zoranu Tegeltiji i da će nakon završnih provjera biti stvoreni uslovi da sjednica tog dana bude održana, te da bude potvrđen novi saziv Savjeta ministara – izjavio je Košarac.\n– Očekujem da ćemo na osnovu programa Savjeta ministara, koji ćemo utvrditi zajednički, biti vrlo konkretni i da ćemo nadoknaditi nepotrebno izgubljenu godinu. Smatram da ćemo ubrzati put ka EU i da ćemo na temelju komunikacije koju budemo imali u zemlji i sa međunarodnim predstavnicima u BiH definisati naše kretanje – rekao je Košarac.\nOn je dodao da je “optimista da se može uraditi jako dobar posao u interesu svih građana BiH”.\nStaša KošaracSavjet ministara BiH


Ruski ministar: Gasovod Severni tok dva počeće da radi pre kraja 2020. - Svet - Dnevni list Danas\nPočetna » Svet » Ruski ministar: Gasovod Severni tok dva počeće da radi pre kraja 2020.\nRuski ministar: Gasovod Severni tok dva počeće da radi pre kraja 2020.\nGasovod Severni tok dva biće pušten u rad pre kraja 2020. uprkos američkim sankcijama protiv kompanija povezanih sa njegovom izgradnjom, rekao je danas ruski ministar za energetiku Aleksandar Novak.\n0Piše: Beta 27. decembra 2019. 20.34\n„Severni tok dva biće pušten u rad pre kraja 2020,“ rekao je Novak novinarima.\nPredsednik SAD Donald Tramp prošle nedelje potpisao je zakon kojim se uvode sankcije kompanijama povezanim sa izgradnjom gasovoda Severni tok dva i još jednim ruskim gasovodom Turski tok, smatrajući da će ti projekti povećati zavisnost Evropljana od ruskog gasa i uticaj Moskve.\nSankcije je osudila Nemačka, glavna zemlja koja će profitirati od tog gasovoda, kao i Evropska unija koja je osudila američko „mešanje u evropska pitanja.\nKao prva posledica najavljenih američkih sankcija švajcarska firma „Olsis“ (Allseas) zadužena za postavljanje gasovoda pod morem već je objavila da prekida svoje učestvovanje u projektu dok čeka „razjašnjenja“.\nNovak je rekao da Rusija za završetak gasovoda može da koristi ruski brod koji postavlja cevi „Akademik Čerski“.\nOn je dodao da će ipak biti potrebne dodatne pripreme da bi se upotrebila ta opcija i to će trajati izvesno vreme.\nIzvor u ruskom ministarstvu energetike rekao je da u tom slučaju treba da se postavi potrebna oprema na brodu.\nPortparol Kremlja Dmitrij Peskov već je ove nedelje rekao da Rusija ima određene kapacitete da završi projekat u „ne tako dalekoj budućnosti“.\nGasovod Severni tok 2, Moskva, RusijaMoskva\nSAD prete sankcijama kompanijama koje grade Severni i Turski tok\nGeopolitika i korona brana za ruski gas


Diskusija poslanika Sulja Mustafića povodom inicijative oko nepovjerenja Vladi Crne Gore | Bošnjačka stranka Crne Gore\nHome Skupštinske diskusije\tDiskusija poslanika Sulja Mustafića povodom inicijative oko nepovjerenja Vladi Crne Gore\nDiskusija poslanika Sulja Mustafića povodom inicijative oko nepovjerenja Vladi Crne Gore\nBošnjačka stranka je, u današnjoj raspravi , jasno iskazala svoj stav prema sudbini Kombinata aluminijuma, kao vodećeg privrednog subjekta u Crnoj Gori. Kazali smo da podržavamo dogovorene zaključke Vlade, koje su postiigli veći koalicioni partneri.\nIako za razliku od nekih drugih, nijesmo učestvovali u svemu što je prethodilo u privatizaciji KAP-a, niti u pronalaženju ovih ili onih partnera-zapadnih ili istočnih, niti smo tada bili u vlasti, ukazali smo kako vidimo dalju sudbinu KAP-a, koliko se može ići u dalje zaduživanje I koji su rizici zbog takve ekonomske politike. Ukazali smo I da se, kroz majčinsku brigu o sudbini KAP-a, veoma maćehinski odnosimo prema drugim nekadašnjim privrednim gigantima u Crnoj Gori, prema radnicima koji su tamo radili, kako na sjeveru , tako I na jugu Crne Gore.\nU tom smislu, inicijativa za nepovjerenje Vladi koju smo dobili od kluba poslanika SNP-a, za nas nije prihvatljiva, odnosno mislimo da, ova Vlada ne treba da izgubi podršku, I da ne postoje dovoljni razlozi za uskraćivanje podrške Vladi.\nKada je u pitanju Vlada premijera Lukšića, mislim da treba sagledavati širi kontekst njenog djelovanja, pogotovo kada su pitanju evropske integracije, NATO integracije, regionalna I medjunarodna saradnja, unutrašnje reforme društva, dalja demokratizacija i vladavina prava, jačanje kapaciteta institucija I za nas posebno značajno odnos prema krupnim pitanjima identiteta, I zaštite prava manjinskih naroda.\nCrna Gora je, svjedoci smo, veoma blizu otvaranja pregovora sa Evropskom unijom. Ovakvom napretku Crne Gore, naravno, doprinio je konsenzus čitavog društva, ali je sigurno u tome značajan udio imala i Vlada , zbog njene uloge u pregovaračkom procesu. Mislimo da je blizina datuma pregovora, odnosno prolaska kroz predvorje EU, toliko značajan trenutak za institucije i za naše društvo, da bi, makar zbog toga, trebali dati podstrek, kroz podršku Vladi, da se dodje do otvaranja pregovora, jer je to u interesu svih gradjana Crne Gore.\nPodrška iz SAD-a, ali i sa drugih medjunarodnih i evropskih adresa, i iz Brisela, dovoljno nas obavezuje da sve uradimo da se otvore pregovori, pa onda kroz taj proces, ispravljamo anomalije koje postoje u našem društvu, prvenstveno kroz borbu sa korupcijom I organizovanim kriminalom.\nMislimo da je, takodje, proces NATO integracija veoma bitan za našu državu, prvenstveno zbog jačanja stabilnosti regiona, čime bi otvorili mogućnost da , nakon ulaska u ovaj , političko-vojni, ali I ekonomski savez, postanemo sigurno područje, interesantno za ulaganja I investicije , što je takodje u interesu svih gradjana. Mislimo da Vlada čini značajne korake I u ovom pravcu i da smo sve bliže ulasku u NATO alijansu.\nCrna Gora je nastavila dobrosusjedsku politiku u regionu; iako mala država postala je značajan faktor stabilnosti na Balkanu, a očuvani medjunacionalni sklad, čak I kada je zvanična politika bila drugačija, predstavlja njen značajan kapital koji, kako u regionu, tako I šire, uvažvaju i poštuju. Za bošnjački narod mislimo da je značajno što Vlada Crne Gore, ima dobru saradnju sa Turskom koja je u stalnom usponu, da će od toga imati ne samo političke, nego I ekonomske koristi, čime potvrdjujemo, da se kao država oslobađamo nekih historijskih predrasuda i stereotipa,\nPodržavamo dalje reforme društva I jačanje kapaciteta institucija. Mislimo da je to posebno značajno u onim segmentima koje idu ka unaprijedjenju ekonomskog ambijenta, pojednostavljivanja administrativnih procedura, te otvaranja mogućnosti za dalja ekonomska ulaganja. Mislimo da treba otvoriti prostor da investitori lakše I brže dobijaju potrebne informacije, da bez barijera ulažu u održive projekte, posebno je to važno za naše ljude iz dijaspore, koji kroz ovaj vid interesovanja još jednom iskazuju svoju iskrenu emociju prema zavičaju, što svi skupa trebali bi više da cijenimo. Mislimo da je potrebno voditi i aktivniju socijalnu politiku, ali moramo biti svjesni da bez zdravih investicija i otvaranja radnih mjesta, nema daljeg razvoja.\nU proteklom periodu, Vlada premijera Lukšića, po nama, uradila je značajne korake na rješavanju ili nalaženju kompromisa oko nekih pitanja koja su veoma dugo opterećivala naše društvo, posebno identitetske razlike.\nDogovor oko naziva nastavnog predmeta maternjeg jezika, nije samo pitanje obrazovanja, već I krupno pitanje zaštite identita svih nacionalnih zajednica. Riječ je o veoma osjetljivom pitanju, kojim smo se predugo bavili, a mislimo da je premijer Lukšić pokazao dosta suptilnosti oko postizanja kompromisa I mislimo da je takav dogovor dobar temelj za dalje dogovaranje oko važnih pitanja, čime se smanjuju podjele u Crnoj Gori, a nakon njihovog prevazilaženja, mi se, nadamo se, vraćamo rješavanju drugih problema.\nDugo smo, posebno mi iz manjinskih naroda, čekali na usvajanje izbornog zakona, a kroz dogovor oko jezika otvoren je prostor da se to uradi. Time smo ispunili I evropsku obavezu, ali i na jedan, po nama dosta zadovljavajući način, riješili pitanje predstavljanja manjinskih naroda u državnom parlamentu. Mislimo da to treba, kroz sličan zakon, uraditi I na lokalnom nivou, da nam je to I ustavna obaveza, kao što je obaveza ove Vlade da dalje radi na obezbjedjivanju veće zastupljenosti manjinskih naroda u institucijama.\nAnaliza koju je uradilo resorno ministarstvo protekle godine, jasno ukazuje koliko je malo Bošnjaka, Albanaca, Hrvata I drugih u institucijama, a mi mislimo da Vlada treba da poštuje zaključke koje je usvojila nakon ove analize, a da tu preporuku treba da poštuju I lokalne uprave, odnosno opštine, gdje je takodje zastupljenost pobrojanih nacionalnih zajednica jako mala ili nikakva.\nKao značajan, za nas pripadnike Islamske zajednice, gotovo historijski trenutak, jeste potpisivanje sporazuma države sa vjerskim zajednicama. Ovim se rješavaju značajna pitanja odnosa države I vjerskih zajednica, posebno kod specifičnih potreba vjernika, koji rade u institucijama, ili borave u njima, pitanje restitucije uzurpirane ili otete imovine u ranijem periodu, kao i dobijanje saglasnosti za izgradnju vjerskih objekata, tamo gdje postoje zahtjevi za to. Očekujemo da se veoma brzo riješi I pitanje ulaska Medrerse u sistem obrazovanih institucija u Crnoj Gori.\nNa kraju, predsjedniče Vlade, očekujemo od Vas dodatni angažman oko donošenja ustavnih promjena, da se kroz otvaranje dijaloga, konačno dodje do najboljih rješenja, kako u dijelu reforme pravosudja, tako I u dijelu usaglšavanja državnih simbola sa Ustavom.\nVjerujemo da ćete ponovo iskazati odgovoran pristup, uzuvažavanje stavova svih poltičkih subjekata I, posebno, realnosti multietničke Crne Gore. Manjinski narodi su, u važnim trenucima, prepoznali I podržali državni interes. Očekujemo da ćemo na temeljima povjerenja koje smo zajednički gradili, I kod ustavnih promjena, naći kompromis I rješenja koja će održavati gradjansku Crnu Goru, koju će svi narodi, i kroz prihvatanje i identifikaciju sa državnim simbolima doživljavati je kao svoju državu.\nU tom smislu, očekujući da se radi na rješvanju pobrojanih pitanja, Vlada premijera Lukšića ima našu podršku.\nSilni 02/03/2012 - 09:17\nDosta toga je pobrojano od onoga što BS je radila i tražila u rješavanju multietničke CG.\nSugestija bi bila da poslanici BS u svojim govorima pominju malo više i naziv stranke i na taj način promovišu njeno ime.\nTakođe bi dobro bilo da se i RTCG, neko ko se ne pokušava ni zainteresovati o položaju Bošnjaka u CG, spomene i prozove da se mora baviti i nama, našom historijim, kulturom, vjerom itd.


Nikola Sarkozi - Blic Online\nOd velikih ambicija do POTPUNOG KRAHA: Kako francuski predsednik nije bio gadljiv ni na GADAFIJEVE MILIONE\nAko je verovati njegovim advokatima, Nikola Sarkozi, nekadašnji predsednik Francuske, „miran je i odlučan“ uprkos upravo izrečenoj kazni od tri godine, od kojih dve uslovno, zbog mita i korupcije.\nTINEJDŽER U KAMPANJI Sarkozijev pastorak ulazi u politiku i želi "FREGZIT"\nPastorak bivšeg predsednika Francuske Nikolasa Sarkozija, Orelijen Entoven, ulazi u politiku i zalaže se za Fregzit, odnosno izlazak Francuske iz Evrospke unije.\n„Sarkozi može sve da odbacuje kao zaveru svojih političkih protivnika, ali veliki broj afera u koje je on uključen stvara veoma uznemiravajuću sliku.“ Nakon što je objavljena vest da je bivši predsednik Francuske Nikola Sarkozi u pritvoru zbog sumnje da je primio 50 miliona evra za finasiranje svoje predsedničke kampanje, stižu novi detalji i prvi komentari.\nBivši francuski predsednik Nikola Sarkozi priveden je na sasluišanje u Nanteru zbog sumnje da je nezakonito finansirana njegova predsednička kampanja 2007. godine.\nNovi francuski predsednik Emanuel Makron ne želi da ponovi "loše navike" u oblasti komunikacije prethodnika, Nikole Sarkozija i Fransoa Olanda, izjavio je danas portparol Makronove stranke, Republika u pokretu.\nSarkozi: Glasajte za Fijona, okrenite "katastrofalnu stranicu"\nBivši francuski predsednik Nikola Sarkozi pozvao je danas birače da glasaju za konzervativnog kandidata na predstojećim predsedničkim izborima, Fransoa Fijona, u prvom krugu koji će biti održan u nedelju, kako bi "okrenuli katastrofalnu stranicu ispisanu u proteklih pet godina".\nBivši francuski predsednik Nikola Sarkozi danas je u debati na televiziji "Frans 2" izbegao pitanje o najnovijim tvrdnjama da je primao milione evra od ubijenog libijskog vodje Moamera el Gadafija, nazvavši pitanje "sramotnim".\nSARKOZIJEV SALTO MORTALE Nekada je živeo na visokoj nozi, a sad predstavlja većinu\nBivši francuski predsednik Nikola Sarkozi održao je danas miting u Parizu, u okviru kampanje kojom pokušava da osvoji nominaciju konzervativaca u novembru kako bi postao predsednički kandidat na izborima u Francuskoj sledeće godine.\nVals: Biće novih napada na Francusku\nFrancuski premijer Manuel Vals danas je izjavio da će biti novih napada na Francusku, ali da predlozi bivšeg predsednika Nikole Sarkozija o pojačanju bezbednosti nisu pravi način za rešavanje tih pretnji.\nSarkozi: Zabraniti burkinije ustavom\nBivši francuski predsednik Nikola Sarkozi rekao je da bi promenio Ustav kako bi zabranio burkini ukoliko bude ponovo izabran za predsednika u aprilu sledeće godine.\nSARKOZI VEĆ U KAMPANJI Burkiniji su PROVOKACIJA i podrška radikalnom islamu\nBivši francuski predsednik Nikola Sarkozi je izjavio da je kupaći kostim koji nose muslimanke burkini “provokacija koja podržava radikalni islam”.\nSARKOZI PRELOMIO Bivši predsednik ponovo u trci za lidera Francuske\n- Odlučio sam da budem kandidat na predsedničkim izborima 2017. godine. Osećam da imam snage da predvodim ovu borbu u vremenu punom problema - naveo je Sarkozi na svom Fejsbuk profilu, preneo je Rojters.\nPOVRATAK SKANDAL MAJSTORA Zaboravite korupciju, raspiništvo i buran život - Sarkozi planira da ponovo vlada Francuskom\nJedan od najkontroverznijih francuskih predsednika juče je objavio da podnosi ostavku na mesto lidera Republikanske partije kako bi utro put predsedničkoj kandidaturi za izbore narednog proleća.\nPutin: Spremni smo da ukinemo sankcije ako dobijemo potvrdu da će i Zapad uraditi isto\nRusija je spremna da prva pruži ruku Zapadu ukoliko se uveri da će za tim slediti odgovarajući koraci ka ukidanju sankcija Moskvi, izjavio je danas predsednik Rusije Vladimir Putin.


Pacoli: Ne može biti pomirenja bez kažnjavanja Beograda\nA. J. 2. maja 2019. 12:03\nZamenik premijera i ministar spoljnih poslova Kosova Bedžet Pacoli izjavio je danas da ne može biti pomirenja Kosova i Srbije bez kažnjavanja Beograda za mnogobrojne ratne zločine izvršene na Kosovu.\nOn je povodom svedočenja u američkom Kongresu bivše predsednice Kosova Atifete Jahjage, Vafije Krasnići Gudman i Iljira Bitićija rekao kako Kosovo nije bilo agresor već žrtva i da žrtve imaju potrebu za pravdom.\nPacoli je na Fejsbuku zahvalio kongresmenu Eliotu Englu za inicijativu da Krasnići Gudman, koja je silovana tokom rata na Kosovu, govori o strahotama kroz koje je prošla.\n„U osetljivom i snažnom predstavljanju Vasfije Krasnići Gudman, ona je kazala svetu o potrebi pravde za više od 20.000 žena i devojaka koje su silovane tokom rata na Kosovu. Bitići je predstavio slučaj ubistva njegove braće i kako aktuelni režim u Beogradu brani one koji su učestvovali u ubistvu“, napisao je Pacoli.\nPrema njegovim rečima, pravda na Kosovu i međunarodna pravda nisu uspele da se bave ratnim zločinima izvršenim na Kosovu.\n„Nekažnjavanje za Beograd, za vojnike i političare koji su direktno bili uključeni u planiranje i izvršenje ratnih zločina protiv kosovskih Albanaca, onemogućiće pomirenje. Silovane žene, ubijena braća, masakrirane porodice nisu dobile pravdu. To treba da bude prioritet kojim treba da se bavi međunarodna zajednica“, ocenjuje šef kosovske diplomatije.\nTakvi događaji kao svedočenje Krasnići Gudman, Bitićija ali i predsednice Jahjage, koja je poimenice govorila o svim masakrima na Kosovu, doprinose „da se ne zaboravi to što se dogodilo“, ocenio je Pacoli.\nDS :Tragično je da Srbija, 21 godinu od izbornog poraza…\nPonoš: Nije više važno šta misli Bilčik, moramo sami da…\nTadić: Borićemo se za poboljšanje izbornih uslova i za…\nVašington snažnije uz EU u obnovi dijaloga Beograd-Priština…\nNarodna stranka: Ukinuti Infostan, jer ne služi ničemu, a…


GORI SMO OD NAJZAGAĐENIJIH: U mnogim gradovima zagađenost se i ne meri, a Srbija broji 2.500 prerane smrti od ovog faktora\nAutor: Glas javnosti 24.11.2021. u 20:55\nViše puta Srbija je bila u samom svetskom vrhu po zagađenosti vazduha. Do pre nekoliko godina u tome je prednjačio Beograd, a sada situacija je sasvim drugačija.\nVazduh u Srbiji je 50 odsto gori nego u zemljama sa najgorim kvalitetom vazduha u Evropi. Beograd nije najviše zagađen grad u Srbiji, jer se u mnogim mestima zagađenje ne meri uopšte ili se ne meri ono što treba, ocenjeno je na tribini o aerozagađenju koji je organizovala Centar za lokalnu samoupravu (CLS)\n- U Srbiji je 2.500 prerano umrlih zbog zagađenja vazduha koje može direktno da se poveže sa izvorima iz termoenergetskih sektora - rekao je Đurđević.\n- Neke (mere) su toliko glomazne i velike da ne mogu da prolaze neprimećeno, kao što su sistemi odsumporavanje na termeolektrani, to su veliki projekti, njihovo planiranje mora da se vidi u budžetu Srbije, u aktivnostima ministarstava, pokretanju projekata, podizanju kredita za sufinasiranje - rekao je on.\n- Osnovno pitanje je da li ćemo taj bolji vazduh da dočekamo za deset do 15 godina, ili za pet godina - rekao je on.\n- To nisu ljudi koji imaju ime i prezime, zato što je to posledica dugotrajnog izlaganja i naravno da je to statistički procenat od broja umrlih - rekao je on.\n- Imamo osam dana u novembru i 31 dan u decembru gde se zbog standardne situacije sa meteorologijom i grejanja očekuje drastično povećanje i maksimumi pojavljivanja broja dana - rekao je Jovanović.\n- Beograd u Srbiji nije najviše zagađen grad, on je možda neki sedmi-osmi jer u mnogim mestima ne merimo ili ne merimo ono što treba. Vranje ima prvu kategoriju kvaliteta vazduha, to je laž, jer nemaju merenja PM čestica - rekao je Jovanović.\n- Naš predlog je da u buduće napravimo mehanizam gde će CLS da identifikuje ključne probleme na kojim možemo da počnemo rad odmah, i onda ćemo mesečno izveštavati javnost da li se radi nešto na tome - rekao je Jovanović i dodao da će se mesečni izveštaj praviti od decembra.\n- Prva mera na kojoj ćemo insistirati je intenzivna zamena energetnata i grejnih tela kod individualnih ložišta, samo u Beogradu je 200 hiljada dimnjaka, naši ljudi se iz ekonomskih razloga, ali i neznanja greju na vlažna drva i lignit - rekao je Jovanović.\nzagađen vazduhzagađenje prirodeaero zagađenje\nISPLIVAO INTERNI DOKUMENT RIO TINTA! Sve o rizicima po zdravlje i prirodu Srbije


Završena druga faza Plana razvoja Grada Užica - Radio Luna\nPočetna Zlatiborski okrug Užice Završena druga faza Plana razvoja Grada Užica\nZavršena druga faza Plana razvoja Grada Užica\nZavršena je analiza postojećeg stanja i druga faza Plana razvoja Grada Užica, a uporedo se radi i treća koja se odnosi na viziju i kreiranje razvojnih pravaca, kreiranje ciljeva i kreiranje konkretnih mera, zaključeno je danas na sastanku Koordinacionog tela i Partnerskog foruma za izradu Plana razvoja od 2022. do 2029. godine. Tokom leta biće spreman prvi nacrt dokumenta, nakon čega će uslediti javna rasprava, pa njegovo usvajanje.\nKako je istakla gradonačelnica Užica Jelena Raković Radivojević, sve aktivnosti odvijaju se u skladu sa Zakonom o planskom sistemu, kojim su jasno definisani postupci i procedure prilikom izrade Plana razvoja lokalnih samouprava.\nUz Koordinaciono telo, formirano je 18 tematskih radnih grupa koje pokrivaju sve oblasti života, kao i Partnerski forum. Ipak, kao najvažniji element gradonačelnica je istakla konsulatacije sa privatnim, civilnim, korporativnim sektorom i građanima pojedinačno.\nŽelja nam je da u širokom dijalogu dođemo do zajedničkog predloga, u kom smeru treba da se razvija naš grad i do zajedničke vizije, kako naš grad treba da izgleda 2029. godine. Svedoci smo da naš grad poslednjih godina, a tek će u godinama koje su pred nama menjati svoj izgled na bolje: auto put je nadomak Užica, obilaznica i tunel ispod Kadinjače će izmestiti teretni i deo putničkog saobraćaja iz centra grada, biće rekonstruisan zdravstveni centar. Sve ovo i mnogi drugi projekti naći će svoje mesto u Planu razvoja, rekla je Raković Radivojević.\nPrema rečima Branislava Mitrovića, predsednika Skupštine i koordinatora za izradu Plana razvoja grada Užica, sama činjenica da je Republika Srbija po prvi put donela Zakon o planskom sistemu, koji jasno definiše izradu planova lokalnih samouprava, govori o značaju ovog po hijerarhiji najvišeg planskog dokumenta jednog grada.\n“U proces izrade Plana razvoja do danas je uključeno preko 300 ljudi. Svakodnevno imamo sastanke sa privrednicima, predstavnicima mesnih zajednica, sa formalnim telima poput saveta i organizacija mladih. Velika je odgovornost i lokalne vlasti, ali i svih struktura u našem gradu, svih naših sugrađana da damo dobre predloge kako bi 2029. godine ovaj grad bio mesto gde veliki broj ljudi želi da živi gde mladi žele da ostanu, da zasnivaju svoje porodice. Iskoristićemo sve geografske prednosti, liderski položaj između Republike Crne Gore, Bosne i Hercegovine. Grad Užice će biti lider, mora biti lider koristeći sve te svoje prednosti, ali i naći odgovore na izazove i na probleme koje smo uočili.”\nU proces izrade Plana razvoja do danas je uključeno preko 300 ljudi. Svakodnevno imamo sastanke sa privrednicima, predstavnicima mesnih zajednica, sa formalnim telima poput saveta i organizacija mladih. Velika je odgovornost i lokalne vlasti, ali i svih struktura u našem gradu, svih naših sugrađana da damo dobre predloge kako bi 2029. godine ovaj grad bio mesto gde veliki broj ljudi želi da živi gde mladi žele da ostanu, da zasnivaju svoje porodice. Iskoristićemo sve geografske prednosti, liderski položaj između Republike Crne Gore, Bosne i Hercegovine. Grad Užice će biti lider, mora biti lider koristeći sve te svoje prednosti, ali i naći odgovore na izazove i na probleme koje smo uočili, rekao je Mitrović.\nGrad Užice je potpisao Sporazum o poslovnoj saradnji za podršku za izradu nacrta Plana razvoja koji se sporovodi posredstvom GIZ-a i Republičkog sekretarijata za javne politike uz finansijsku podršku Švajcarske agencije za razvoj i saradnju SDC.\nZnačajna podrška dolazi i od konsultanata, među kojima je i Snežana Selaković, spoljna stručna saradnica za strateško planiranje, univerziteta “Edukons”, koja je prisustvovala i svi konsultacijama prethodnih dana. I ona je istakla značaj uključivanja što većeg broja ljudi u izradu za ghrad strateški važnog dokumenta.\nIzrada Plana razvoja odvija se u sedam faza, a završena je analiza postojećeg stanja i druga faza i uporedo se radi treća koja se odnosi na viziju i kreiranje razvojnih pravaca


Unutrašnji razlozi slabog rasta - Nova ekonomija\nKvartalni monitor FREN\nMada je prilično izvesno da je četvorogodišnja ekspanzija evropskih privreda završena sredinom prethodne godine, još uvek nije sigurno da li će nakon toga nastupiti samo usporavanje rasta ili će doći do umerene ili snažne recesije\nPiše: Kvartalni monitor FREN\nEkonomska politika Srbije formulisana je na osnovu procene da će rast BDP u 2019. godini iznositi 3,5%. To je bila realna procena na osnovu informacija koje su bile raspoložive u periodu kada je utvrđivana ekonomska politika za ovu godinu. Međutim, nakon toga u evropskim privredama i u samoj Srbiji nastupio je niz nepovoljnih procesa koji mogu da utiču da rast BDP u 2019. godini bude manji od planiranih 3,5%.\nNakon četiri godine ekspanzije evropske privrede, od sredine prethodne godine, a naročito u četvrtom kvartalu, značajno usporavaju rast. Na nivou Evropske unije međugodišnji rast BDP je usporen sa oko 2,4% u prvom kvartalu na 1,2% u poslednjem kvartalu 2018. godine. U četvrtom kvartalu prošle godine najvažniji ekonomski partneri Srbije značajno su usporili međugodišnji rast - Nemačka je ostvarila rast od 0,6%, a Italija od samo 0,1%. Usporavanje rasta još uvek nije zahvatilo zemlje Centralne i Istočne Evrope, što nije iznenađujuće jer njihovi privredni ciklusi kasne za 2-3 kvartala u odnosu na velike zemlje Zapadne Evrope. U četvrtom kvartalu 2018. godine prosečan međugodišnji rast u šest zemalja CIE, za koje postoje podaci, iznosio je blizu 5%, ali će rezultat biti verovatno nešto slabiji kada postanu dostupni podaci za ostalih pet zemalja CIE članica EU.\nMada je prilično izvesno da je četvorogodišnja ekspanzija evropskih privreda završena sredinom prethodne godine, još uvek nije sigurno da li će nakon toga nastupiti samo usporavanje rasta ili će se dogoditi umerena ili snažna recesija.\nNakon Drugog svetskog rata razvijene privrede su u proseku nakon 3-4 godine ekspanzije ulazile u period sporijeg rasta koji je obično trajao oko dve godine, da bi nakon toga ponovo ušle u ekspanziju. Recesije koje se karakterišu padom privredne aktivnosti u većini evropskih zemalja bile su relativno retke, poput krize tokom 70-ih godina prošlog veka, koja je uzrokovana rastom cena nafte, ili recesije 2008-2009. godine.


Predsednik opštine Dejan Kovačević posetio je danas Vatrogasni dom „Đuro Nedeljković“ u Gornjem Milanovcu. Povod posete bilo je uvođenje novog vozila u rad ove jedinice, a sredstva su obezbeđena iz budžeta Opštine. Ovom prilikom Kovačević je razgovarao sa komandirom stanice Radojkom Joksić, kao i sa drugim vatrogascima o uslovima u kojima rade, broju intervencija koje obave u toku godine, kao i o činjenici da do požara uglavnom dolazi nepažnjom građana.\nKomandir Joksić zahvalio se predsedniku na poseti i istakao da je ovo prva poseta nekog predsednika opštine ovoj jedinici od kada se on nalazi na mestu komandira: „Predsednik Kovačević je prepoznao naš problem, a to je da nismo imali ovakvo vozilo do sada. Sa finansijskim sredstvima koja smo dobili od Opštine, oko 270.000 hiljada dinara, uspeli smo uz maksimalno angažovanje mojih radnika da kamion dovedemo u ispravno stanje. Ovo vozilo nam dosta pomaže pri gašenju požara.“ Joksić je dodao da je kamion od momenta kada je stavljen u funkciju prešao preko 500 kilometara i učestvovao u gašenju požara na oko dvadeset lokacija. Objasnio je da je ovo vozilo dobijeno od Ministarstva odbrane, dosta je staro, a vatrogasci su uradili mehaničke popravke i farbanje vozila: „Imali smo male probleme sa nabavkom delova, pošto je vozilo staro, pa je zbog toga i popravka trajala nekih četiri, pet meseci.“\nKomandir je dodao da je od početka godine ova jedinica imala osamdeset i dve intervencije: „U martu smo imali najveći broj intervencija. Imali smo četrdeset i jednu intervenciju, od čega je preko 50% bilo na otvorenom prostoru zbog paljenja livada, vrzina, tako da nam je ovo vozilo dosta pomoglo, jer može da priđe na nepristupačne terene i ima dovoljnu količinu vode da možemo da funkcionišemo i sa manje tehnike i sa manje ljudi, a i da brže lokalizujemo požar i samim tim brže ga i ugasimo.“\nPredsednik Kovačević je izjavio da je danas prilikom posete zajedno sa zaposlenima uvideo nedostatke i probleme sa kojima se suočavaju vatrogasci: „Pored toga što je Opština pomogla Vatrogasnom društvu da osposobi ovaj kamion mi smo razgovarali i o uslovima u kojima funkcioniše i sama jedinica. Zgrada koja nije adaptirana još od pedesetih godina prošlog veka bi trebalo svakako da bude obnovljena. “ Kako je rekao, u razgovoru sa zaposlenima je saznao da im je najveći problem nedovoljan broj garaža za vozila: „Dogovorili smo se da u narednom periodu zajedno sa kolegama iz Ministarstva unutrašnjih poslova održimo jedan sastanak na kom bi precizirali šta bi to bile obaveze lokalne samouprave. Opština je voljna da pomogne da izradimo svu plansku dokumentaciju oko proširenja same garaže i oko adaptacije cele zgrade. Sramota je da Vatrogasni dom u Gornjem Milanovcu bude u stanju u kakvom jeste, obzirom da se oni staraju o blizu 400 požara godišnje. Toliko doprinose bezbednosti u našoj Opštini da je sramota i lokalne samouprave što do sada nije odreagovala, a mogu reći da bi i privreda mogla malo više da se uključi. Osim pojedinačnih slučajeva donacija Vatrogasnom društvu, nemamo ozbiljnijih donatora kada je pitanju prevencija, a potom i gašenje požara za šta su nadležni isključivo ljudi iz ove jedinice.“ Kovačević je istakao da zaposlenima u Vatrogasnoj stanici, a ima ih dvadeset i troje, treba odati posebno priznanje što za godinu dana uspeju da ugase oko 400 požara na teritoriji naše Opštine. Dodao je da bi cela zajednica trebala da se uključi kako bi ova stanica dobila jedan novi izgled i kvalitetniji prostor za boravak.


Nauka u Srbiji, juče, danas, sutra - Lični stavovi - Dnevni list Danas\nPočetna » Dijalog » Lični stavovi » Nauka u Srbiji, juče, danas, sutra\nNauka u Srbiji, juče, danas, sutra\nU javnosti se često polemiše o različitim aspektima nauke – da li naučni radovi služe „samo za biblioteku“, ili je naučna dostignuća moguće vrednovati ukoliko imaju praktičan značaj.\n1Piše: Tibor Sabo 04. septembra 2018. 17.00 Izmenjeno: 17.00\nU tom smislu ćemo ukazati na neospornu vezu između nauke i privrede, kako bi bilo sasvim jasno da bez razvoja osnovnih nauka nema ni tehnološkog razvoja, niti patenata, niti inovacija, pa ni privrednog rasta. Naravno, nauka ima i edukativan karakter.\nU periodu od 1976. do 1996. godine udeo visokih i srednjih tehnologija, utemeljenih na znanju, skoro je udvostručen (1976. godine obuhvatao je 28 odsto, a 1996. godine gotovo 55 odsto ukupne svetske robne razmene). Poslednjih tridesetak godina taj trend se nastavlja, čak se i ubrzava. Sredinom sedamdesetih godina prošlog veka Srbija je mnogo ulagala u nauku. Tada su veoma dobro bile povezane osnovne nauke i privreda. U prilog tome možemo navesti izuzetan patent Instituta za opštu i fizičku hemiju kojim je tadašnja Jugoslavija 1991. imala udeo od 49 odsto u evropskoj, a 28 odsto u svetskoj proizvodnji zeolita. Preduzeće koje je proizvodilo zeolit bilo je najveći neto izvoznik u tadašnjoj Jugoslaviji, a Jugoslavija najveći pojedinačni proizvođač zeolita na svetu. Javnosti je takođe malo poznat podatak, iz tog vremena, da su avioni kompanije Boing koristili patent Instituta za hemiju, tehnologiju i metalurgiju iz Beograda.\nŠta je potrebno uraditi da bismo dostigli razvijene države?\nPoređenjem pojedinih podataka koji se odnose na ekonomski položaj Srbije u Evropi i svetu i podataka koji se tiču stanja u nauci, uočava se jasna korelacija između broja objavljenih radova, izdvajanja za nauku i bruto društvenog proizvoda.\nU periodu od 2000. do 2003. godine naučnici iz Srbije su objavljivali oko 1.300 radova u međunarodno priznatim časopisima godišnje.\nZbog takvog rezultata, Srbija se nalazila među najlošijim zemljama u Evropi i svetu, a Univerzitet u Beogradu nije bio ni među prvih 1.500 u svetu. Međutim, ključne mere koje su sprovedene u Sektoru za osnovna istraživanja Ministarstva nauke, u periodu 2003-2005. godine, doprinele su da se narednih godina značajno promeni zatečeno stanje. Prvo je objavljena rang-lista naučnih projekata 2003. godine, kada je najvažniji kriterijum bio kvalitet i radova u međunarodnim časopisima priznatim u svetu (časopisi na SCI listi kojih ima oko 10.000).\nZatim je 2004, na osnovu analiza, utvrđena neujednačena produktivnost naučnika u Srbiji, pri čemu su u prethodnom periodu svi imali istu platu u okviru istog naučnog zvanja. Sprovedene su mere kojima je, na osnovu svetski priznatih i javno objavljenih kriterijuma, nagrađeno 20 odsto najboljih naučnika u Srbiji, prema objavljenim radovima u poslednjih pet godina. Time su naučnicima poslate dve poruke: da se vrednuje njihov rad i da će razlika u njihovim rezultatima imati finansijski efekat.\nVerovatno najznačajniji korak je učinjen 2005. godine uvođenjem osam različitih kategorija za finansiranje, u zavisnosti od postignutih rezultata. Naučnici su počeli da objavljuju kvalitetnije radove, dobijali višu kategoriju, a samim tim i više finansijskih sredstava. Ovaj uspeh je prepoznat i u svetu kada je ugledni časopis ScienceWatch više puta pisao o tome da je Srbija postala naučna zvezda u usponu.\nUspeh su zabeležili i naši najbolji univerziteti. U poslednje dve godine Srbija ima bolji rezultat od čak 13 država članica EU, na osnovu plasmana naših univerziteta na Šangajskoj listi, čime je rangirana na 32. mesto, odnosno na 41. mesto na svetu.\nMalo je poznata činjenica da su izuzetan doprinos ovom rezultatu dale društvene i humanističke nauke. U periodu od 2000. do 2003. godine situacija je u ovim oblastima bila izuzetno loša, jer je oko 3.000 naših naučnika uspevalo da objavi svega 30 radova godišnje u međunarodno priznatim časopisima. Već pomenutim reformama i uz pomoć cele naučne zajednice, u narednom periodu su ostvareni veoma dobri rezultati. Primera radi, u ovoj oblasti su u 2014. godini objavljena 383 rada, a u 2017. čak 548 radova u časopisima međunarodnog karaktera. Posebno je značajan podatak da je u protekloj deceniji doprinos rezultata iz ovih oblasti za Šangajsku listu bio zanemarljiv, dok je ove godine doneo više bodova pri rangiranju Beogradskog univerziteta nego Institut za fiziku, koji je kao što znamo jedan od naših najboljih instituta.\nUspeh naših naučnika, prepoznat na svetskoj sceni, budi nadu da će i u Sektoru tehnološkog razvoja i inovacija biti ostvareni vidljivi rezultati na polju privrede, kao što je to bilo u ranijem periodu. Očekuje se da će ostvarenju tog cilja doprineti i Ministarstvo prosvete, nauke i tehnološkog razvoj, predstavljanjem radne verzije Zakona o Fondu za nauku koji će u septembru ove godine biti na javnoj raspravi, a zatim će biti upućen Skupštini Srbije na usvajanje. Donošenjem ovog zakona i formiranjem Fonda za nauku biće obezbeđena dodatna sredstva za istraživanja.\nTakođe, značajno je i uključenje 802 mlada istraživača na naučnoistraživačke projekte, u poslednja tri meseca, od planiranih 1.000 istraživača, što je bila zajednička akcija Ministarstva i Vlade Srbije.\nNadamo se da će nas dosadašnji rezultati i najnovije mere Ministarstva pokrenuti napred i time doprineti da se naša zemlja brže kreće ka razvijenom društvu, kao i da će povećano ulaganje u nauku omogućiti veći privredni razvoj, na korist svih građana Srbije.\nAutor je pomoćnik ministra za nauku\nlicni stav, tibor sabo\n04. septembra 2018. u 21.22\nCestitke na velikom uspehu!\nIzvinite, ali ‘da su izuzetan doprinos ovom rezultatu dale društvene i humanističke nauke’ je ne mogu da prihvatim.\nMogu da zakjlucim iz ovoga sto ste rekli da sve ‘ društvene i humanističke nauke’ zajedno vrede taman onoliko koliko jedan Institut za fiziku.\nZamislite samo da diplomiranih fizicara ima isto onoliko koliko pravnika, filozofa, ekonomista, sociologa, menadzera, FON-ovaca i ostalih zajedno. Koliko drzavu kostaju drustveni fakulteti, a koliko se izdvaja za prirodne nauke?\nIli, pogledajte po oblastima – na kom su mestu prirodne, a na kom mestu drustvene nauke?\nTakodje, voleo bih da znam da li svi profesori na fakultetima drustvenih nauka doista imaju radove u casopisima na SCI listi (pri tome ne mislim na ‘medjunarodne casopise’ koji nisu na SCI listi)? Koliko sa secam, po Bolonjskoj deklaraciji, to bi trebao biti preduslov za unapredjenje u zvanje redovnog profesora. Da li se to postuje ili postoje jedna merila za drustvene, a druga za prirodne nauke?\nI, najvaznije, koliko samostalnih radova? Svi znamo da u jednom radu moze biti i po deset autora…\nNo, nije sporno, BU je vrlo dobro plasiran i odradjen je odlican posao u reformi Univerziteta!


Vučić: Volio bih da su Albanci na Kosovu drugačije glasali | hamdočamo\nVučić: Volio bih da su Albanci na Kosovu drugačije glasali\nOn je zahvalio kosovskim Srbima na disciplini\nAleksandar Vučić, Foto: Arhiv\nPredsjednik Srbije Aleksandar Vučić izjavo je danas da je zadovoljan rezultatima Srpske liste na kosovskim izborima, ali da bi volio da su Albanci drugačije glasali.\nUpitan o tome kako gleda na rezultate na Kosovu na kojima je prvoplasirana kolicija oko Demokratske partije Kosova i Alijanse za budućnost Kosova, čiji je kandidat za premijera Ramuš Haradinaj, a drugoplasirano Samoopredjeljenje Albina Kurtija, Vučić je rekao da su oni imali oštru retoriku prema Srbima i da bi volio da su Albanci drugačije glasali.\n“Voleo bih da su rezultati nešto drugačiji što se tiče volje Albanskog naroda, ali nisam ja taj koji je u njihovo ime mogao da bira. To će nama stvarati teškoće, ali mi moramo da sačuvamo stabilnost”, rekao je Vučić novinarima u Gornjem Milanovcu.\nOn je zahvalio kosovskim Srbima na “disciplini” i dodao da su glasali za interese Srba, ali i Srbije na Kosovu time što su glasali za Srpsku listu, koja je prema njegovim riječima osvojila najmanje osam od garantovanih 10 mandata u Skupštini Kosova.\n“Srbi su pokazalai da žele ozbiljan dijalog sa Albancima”, rekao je Vučić.\nVučić je izjavio i da će tokom ove nedjelje predložiti mandatara sa sastav nove Vlade Srbije.\n“U toku ove nedelje predložiću mandatara”, rekao je Vučić, prenosi Anadolija.\n« Sada iz Županje odlaze i zaposleni Tužilaštvo Den Haaga: Milošević pokretač, Stanišić i Simatović primjenili zločinački plan »


Navijači Pazara nisu svesni gde žive\nM. K.\t 29. avgusta 2016. 17:25\n“FK Novi Pazar je poslužio kao poligon za promociju nacionalizma i šovinizma, a činjenica da je u elitnom rangu našeg fudbala omogućuje da se poruke takve sadržine glasno čuju. Jasno je istaknuto svim aktima svetske, evropske i naše kuće fudbala da politici nema mesta na tribinama”, navodi se na sajtu crveno-belih.\nIz Zvezde ističu da “skandiranje protiv srpske države i naroda nijednog trenutka nije naišlo na bilo kakvu osudu FK Novi Pazar, dok su navijači Crvene zvezde više puta opominjani za uvredljiva skandiranja”.\n“Neki očigledno nisu svesni u kojoj državi žive i trude se da je na svakom koraku ponište i omalovaže. Nedopustivo je da naši navijači ulaze u grad kao u ratnu zonu jer ne postoji drugi način da im se garantuje bezbednost, da u svojoj zemlji nije omogućeno da u normalnim uslovima prate svoj klub”, iznosi se u saopštenju.\nHaos u Mostaru: Hrvatski navijači bakljama napali Aberdinove, ima…\nHrvatima vraćaju milo za drago: Navijači Maribora gostima iz Mostara:…\nBez gostujućih navijača u Beogradu i Pireju?\nDalje se dodaje da navijače Novog Pazara ne zanima njihov klub, već da im je bitnije da budu protiv Crvene zvezde i Srbije.\n“Pokazalo se da ne postoji ni osnovna tolerancija kada su našem igraču Geloru Kangi upućivani rasistički povici. Zato Crvena zvezda poziva sve nadležne organe da reaguju adekvatno kako bi se konačno okončala ova potpuno nenormalna situacija”, zaključuje se u saopštenju.


Automatizacija osvetlenja je disciplina stvaranja automatske promene u nivou osvetljenja koja utiče na raspoloženje, ističe arhitekturu, izgled i oblik prostora. Upravljanje osvetljenjem Vantage sistemom može se opisati kao izlazak ili zalazak sunca. Kako se svetlost postepeno i neprimetno pomera preko pejzaža naša čula se povećavaju i vidimo zemlju sa novom perspektivom\nArhitekte i dizajneri osvetljenja odavno shvatili moć svetlosti i njegovu sposobnost da definišete, označite i transformišu arhitekturu. Da bi manipulisali svetlost na takav način da istovremeno podsetiti na dane suptilnost i kompleksnost zahteva ozbiljnu razumevanje svetlosti.\nUpravljanje osvetljenjem Vantage sistemom pruža profesionalnim dizajnerima alatim pomoću kojih mogu da u potpunosti sprovedu svoj dizajn, i omoguće korisnicima da potpuno uživaju u svojim luksuznim prostorima.\nBrošuru ovog sistema možete preuzeti ovde.